text:
- jen
                                     udskrift
                                         af
                         sø- & handelsrettens dombog
                                    ____________
                                        dom
afsagt den 1. april 2011
h-9-09
                                nordic tankers a/s
                                (advokat lars rosenberg overby)
                                mod
                                nitasco maritime aps
                                (advokat preben kønig)
                                og
h-10-09
                                nordic tankers a/s
                                (advokat lars rosenberg overby)
                                mod
                                nitasco aps
                                (advokat preben kønig)
indledning
                                                 -2-
sagernes hovedspørgsmål er, om de sagsøgte selskaber, nitasco aps og nitasco maritime
aps, har nogle nærmere angivne tilgodehavender hos sagsøgeren, nordic tankers a/s, fra
tiden før den 2. februar 2009, hvor der på erhvervs- og selskabsstyrelsens foranledning blev
afholdt en ekstraordinær generalforsamling i nordic tankers a/s. i dommen behandles vi-
dere spørgsmålet om gyldigheden af to på norsk udfærdigede gældsbreve fra nordic tan-
kers a/s til henholdsvis nitasco aps og nitasco maritime aps.
sagerne (h-9-09 og h-10-09) er behandlet og hovedforhandlet i forbindelse med hinanden.
påstande
h-10-09
nordic tankers har overfor nitasco aps nedlagt følgende påstande:
      1. nitasco aps tilpligtes at anerkende, at eksigibelt gjeldsbrev af 29. januar 2009, hvor-
      ved nordic tankers erkender at skylde nitasco apse dkk 2.875.000, dkk 830.640 og
      usd 1.000.000, er ugyldigt, subsidiært uforbindende for nordic tankers.
      2. nitasco aps tilpligtes at anerkende, at nitasco aps ikke har noget tilgodehavende
      hos nordic tankers under eller i relation til en kommissionsaftale dateret den 12. ja-
      nuar 2009 (bilag 21) eller salget af skibet nordic lisbeth.
nitasco aps har overfor begge nordic tankers påstande påstået frifindelse.
h-9-09
overfor nitasco maritime har nordic tankers nedlagt følgende påstande:
      1. nitasco maritime tilpligtes at anerkende, at eksigibelt gjeldsbrev af 29. januar 2009,
      hvorved nordic tankers erkender at skylde nitasco maritme dkk 4.750.000, er ugyl-
      digt, subsidiært uforbindende for nordic tankers.
                                                -3-
       2. nitasco maritime tilpligtes at anerkende, at nitasco maritime ikke har noget tilgo-
       dehavende hos nordic tankers under eller i relation til en managementaftale dateret
       den 12. januar 2009 (bilag 22).
nitasco maritime har med hensyn til nordic tankers påstand 1 påstået frifindelse. med hen-
syn til nordic tankers påstand 2 har nitasco maritime påstået frifindelse, subsidiært at nor-
dic tankers tilpligtes til nitasco maritime at betale 325.000 kr., subsidiært et mindre beløb ef-
ter rettens skøn med tillæg af procesrenter fra 12. februar 2009.
selskabsdokumenter
af nordic tankers vedtægter (marts 2007) fremgik, at selskabets formål (pkt. 2) var at drive
rederivirksomhed og virksomhed som skibsinvesteringsselskab og ”dermed beslægtede ak-
tiviteter”. den generalforsamlingsvalgte bestyrelse (pkt. 9.2) bestod af 5-8 medlemmer. be-
styrelsen var beslutningsdygtig, ”når mindst halvdelen af dens medlemmer, herunder for-
manden og/eller næstformanden er til stede. …”. ifølge pkt. 10.1 skulle bestyrelsen ansætte
en direktion, bestående af 1-3 medlemmer. selskabet tegnedes (pkt. 11.1) af ”formanden el-
ler næstformanden for bestyrelsen i forening med to bestyrelsesmedlemmer eller af forman-
den eller næstformanden for bestyrelsen i forening med et bestyrelsesmedlem og en direk-
tør”.
af nordic tankers direktionsinstruks (marts 2007), der ikke foreligger som underskrevet do-
kument i sagen, fremgik, at formålet med instruksen (pkt. 1) var at ”fastlægge retningslin-
jerne for arbejdsdelingen mellem bestyrelsen og direktionen”. af pkt. 3 ”generel funktions-
beskrivelse” fremgik, at det påhvilede direktionen ”at varetage den daglige ledelse af sel-
skabets samlede virksomhed, varetage koordineringen af den daglige ledelse af koncernen i
øvrigt og varetage de øvrige opgaver, der efter lovgivningen og bestyrelsens forretningsor-
den påhviler direktionen … endvidere følge de retningslinjer og konkrete anvisninger, som
bestyrelsen i øvrigt giver.” pkt. 5 angik forholdet mellem direktion og bestyrelse, hvorefter
dispositioner af usædvanlig art eller af stor betydning kun kunne foretages efter bemyndi-
                                                 -4-
gelse af bestyrelsen. i instruksens pkt. 5.3. var der opregnet en række ikke udtømmende ek-
sempler på, hvilke dispositioner der blev anset usædvanlige.
det fremgik af forretningsordenen for bestyrelsen, at ”bestyrelsen er beslutningsdygtig, når
over halvdelen af dens medlemmer er til stede (pkt. 2.5)”. af pkt. 3.7 fremgik, at ”forhand-
linger om selskabets samarbejdsaftaler … normalt udelukkende *varetages+ af direktionen,
således at bestyrelsen kun behandler disse spørgsmål i ganske særlige tilfælde”. pkt. 9.1 var
en bestemmelse om inhabilitet, hvorefter et bestyrelsesmedlem eller en direktør ikke må del-
tage i behandlingen af ”spørgsmål om aftaler mellem selskabet og ham selv eller om søgsmål
mod ham selv eller om aftale mellem selskabet og tredjemand eller søgsmål mod tredje-
mand, hvis han har en væsentlig interesse deri, der kan være stridende mod selskabets”.
sagsfremstilling
sagen omhandler en række ledelsesmæssige dispositioner i det børsnoterede rederiselskab
nordic tankers i perioden den 22. december 2008 til 2. februar 2009. nitasco aps og nitasco
maritimes direktør jesper bo nielsen var i denne periode medlem af bestyrelsen i nordic
tankers, som var organiseret som en lille enhed. selskabets skibe indgik driftsmæssigt i et
”pool”-samarbejde. selskabets administration lå hos virksomhederne torm og eitzen.
i løbet af 2007 og 2008 indgik erhvervsmanden steen bryde en lang række optionsaftaler
med aktionærer i nordic tankers med tilsagn om senere køb af aktierne. det var et led i af-
talerne, at steen bryde kunne disponere over den til aktierne knyttede stemmeret.
bestyrelsesmøder i tidsrummet 25. april – 25. juni 2008
den 23. april 2008 udtrådte den siddende bestyrelse af nordic tankers. det første bestyrel-
sesmøde i nordic tankers efter bestyrelsens udtræden var den 25. april 2008, hvor den nye
bestyrelse – formanden steen bryde, næstformanden geir jansen og bestyrelsesmedlem-
merne mads roikjer, brian søholt petersen og mogens worre sørensen – holdt et arbejds-
møde med direktionen, flemming sørensen og claus breitenbauch. for difko administra-
tion deltog jørgen ingeman. på mødet blev bl.a. vedtaget forhøjelser af bestyrelsens honora-
rer.
                                                 -5-
på det følgende bestyrelsesmøde den 26. maj 2008 med 12 dagsordenpunkter blev bestyrel-
sens honorarer på ny besluttet forhøjet. under pkt. 7, ”finansiering” orienterede direktør
flemming sørensen kort ”om strukturen i selskabets finansieringsforhold”, og selskabets
bankforbindelse nordea banks ”krav om stramninger i låneaftalen” blev drøftet. af referatet
punkt 11, ”drøftelse af den fremtidige strategi bl.a. set i relation til finansieringsforholdene
og planlægning af den fremtidige strategiproces”, fremgik bl.a.:
      ”bestyrelsen var af den opfattelse, at man var låst i forhold til sin finansiering og ikke
      på nuværende tidspunkt havde muligheder for at foretage nye investeringer eller
      strukturelle ændringer af selskabets investeringer i øvrigt.
      man var enig om, at en måde at komme videre på kunne være at nedbringe sit arran-
      gement i banken, og det blev derfor besluttet at søge at sælge nordic lisbeth. det var
      opfattelsen, at man kunne få en pris der lå omkring usd 70 mio. der blev givet udtryk
      for, at det var en nødvendig beslutning, men ikke nødvendigvis den rigtige beslutning.
      det blev besluttet, at limitprisen var usd 65 mio. for lisbeth og at lr1 tbn [nybyg-
      ning på vej] skulle afvente salg, men såfremt der var efterspørgsel efter en pakkeløs-
      ning med 2 skibe var dette en forhandlingsoption, der kunne medinddrages.
      mogens worre sørensen gav udtryk for, at beslutningsgrundlaget var mangelfuldt …”
næste bestyrelsesmøde blev afholdt den16. juni 2008 med 9 dagsordenpunkter. bestyrelsens
forretningsorden blev underskrevet (pkt. 3). dagsordenens pkt. 5 var ”status forhandlinger
med nordea bank”. vedr. pkt. 8, ”strategidrøftelser” fremgik bl.a. følgende af referatet:
      ”…
      steen bryde så gerne, at nordic tankers a/s udvikler sig til et aktivt asset management
      selskab, som beskæftiger sig med andre aktiviteter ud over skibe. han måtte imidlertid
      erkende, at det nuværende forhold til banken og de markedsforhold, der er vedrørende
      finansiering p.t., har gjort finansieringen til et nøglepunkt for så vidt angår strategimu-
      lighederne.
      …
      endelig pegede geir jansen på, at det var nødvendigt at diskutere, hvordan bristen
      gruppen [ejet af steen bryde og brian petersen] skulle indgå i nordic tankers a/s, så-
      fremt dette fortsat var hensigten.
      mogens worre sørensen pegede på, at han ønskede det åbent lagt frem på bordet, så-
      fremt bristen gruppen skulle være en del af det fremtidige nordic tankers a/s …
                                                -6-
      steen bryde anførte, at det fortsat var meningen, at bristen gruppen i en eller anden
      form skulle indarbejdes i nordic tankers a/s.
      …
      steen bryde foreslog, at nordic tankers a/s investerede i aktier i tower group, som er
      et selskab, der ejer ejendomme i berlin, og steen bryde mente, der var interessante per-
      spektiver i denne investering. der er tale om en rettet emission. bestyrelsen besluttede
      ikke at investere i aktierne på nuværende tidspunkt.
      …”
på et nyt møde den 25. juni 2008 var dagsordenens pkt. 2 (af 5 punkter)”status finansiering i
nordea”. under pkt. 4 blev et oplæg fra steen bryde til ny strategi med overskriften ”nordic
tankers a/s – forvandling til nordic asset management” drøftet. hovedbudskabet i oplæg-
get var ifølge referatet, at nordic tankers fortsat skulle være et rederi, men at selskabet også
skulle beskæftige sig med andre realaktiver som f.eks. ejendomme, vindmøller, unoterede
virksomheder og børsnoterede investeringer. det var meningen, at ”aktiverne ved godt ma-
nagement skal opnå en værdiforøgelse, således at de herefter kan sælges til en højere pris til
fordel for selskabets aktionærer. … steen brydes opfattelse er, at lr1-segmentet er for kapi-
talkrævende med den egenkapital, nordic tankers a/s har, og han mente derfor, at skibene i
dette segment skal sælges …”.
oplysninger/dokumenter i relation til salg af skibet nordic lisbeth
om et ”final recap” vedrørende salget af skibet nordic lisbeth var der i dagene 11. – 16. juli
2008 e-mailkorrespondance mellem nordic tankers (direktør claus breitenbauch) som sæl-
ger af skibet og nitasco aps (jesper nielsen) og firmaet hsbc shipping services ltd. som
salgsmæglere. af ”recap-teksten, som der ifølge e-mail-korrespondancen var enighed om,
fremgik blandt en række punkter vedrørende salget af nordic lisbeth følgende pkt. 1 om
”price”:
      ”usd 70.000.000 …less commission usd 1.200.000,00 to be divided between for hsbc
      shipping services and nitasco aps as per their own accord on delivery payable in eur
      at the mid rate of exchange eur/usd quoted by reuters at 1200 hrs london, two bank-
      ing days prior closing.”
                                                   -7-
den 30. juli 2008 underskrev steen bryde som “koncerndirektør” på vegne af nordic tankers
den endelige salgsaftale ”memorandum of agreement” (moa), ”dated 17th july 2008”,
vedrørende salget af nordic lisbeth til selskabet trocana world inc of panama. ”purchase
price” var usd 70.000.000 ”on delivery payable in eur at the mid rate of exchange
eur/usd quoted by reuters at 1200 hrs london, two london banking days prior to clos-
ing”. moa’en indeholdt en lang række aftalepunkter, herunder med hensyn til betaling og
levering (venezuela), inspektion, købers ret til dykkerundersøgelser mv. i et bilag til
moa´en, ”annex 1”, fremgik, at sælger på leveringstidspunktet skulle udstyre køber med en
lang række dokumenter (a-x). nordic tankers kunne ikke overholde den aftalte leverings-
frist, og der blev i den anledning mellem skibshandelens parter indgået et ”addendum no.
2” til moa’en, af hvilket det bl.a. fremgik:
       ”…
       the cancelling date is to be extended till 11th december 2008 … after that time buyers
       will have the option to cancel the contract.
       furthermore sellers are to compensate buyers for extra expenses in relation to this
       postponent (in addition to the usd 200,000 as agreed in addendum no. 1) with a fur-
       ther usd 500,000 on delivery of the vessel by way of a reduction in the purchase price”.
       …”
tidsrummet den 14. august til 22. december 2008. bestyrelsesmøder, korrespondance, ni-
tascos fakturering af skibsmæglerhonorar, henvendelse fra fondsbørsen.
på et bestyrelsesmøde den 14. august 2008 (11 dagsordenpunkter) orienterede steen bryde
kort om slutforhandlingerne vedrørende salget af nordic lisbeth og oplyste bl.a., at der
havde været gennemgået ”utroligt mange dokumenter i lighed med en egentlig closing. det
havde været et must, at køber skulle indbetale depositum for købesummen inden udgangen
af juli i lyset af, at pool-aftalen skulle opsiges. depositum var blevet indbetalt i tide.” claus
breitenbauch oplyste, at den aftalte køreplan følges, at pool-aftalen er sagt op, og at ”closing
er aftalt at finde sted hos nordea i københavn”. under pkt. 3. drøftedes ”opfølgning på
møde med peter schütze, nordea”. efter at mogens worre sørensen under pkt. 6, ”forret-
ningsorden og beslutningsprocedure i selskabet”, havde rejst kritik af fremgangsmåden og
beslutningsproceduren i forbindelse med salget af nordic lisbeth, blev det besluttet, at prin-
cipielle beslutninger mv. fremover altid skulle behandles på bestyrelsesmøder, at en bestemt
                                                 -8-
kommunikationsfremgangsmåde skulle benyttes., og at der skulle holdes hyppigere besty-
relsesmøder.
en indstilling fra steen bryde om køb af 25 % ejerandel i stella shipping blev ikke vedtaget,
da ”timingen er forkert”. ”selskabet skal først have sin strategi på plads, og det er også nød-
vendigt med mere informativt materiale, hvis det skal danne grundlag for en beslutning”.
steen bryde oplyste, at der var købt for 15 mio. kr. aktier i tower group, hvilket mogens
worre sørensen bemærkede var i strid med den beslutning, som bestyrelsen havde truffet på
mødet den 25. juni. geir jansen anførte, at en sådan investering lå uden for selskabets for-
målsparagraf. steen bryde meddelte, at nordea havde accepteret investeringen, der udeluk-
kende var at betragte som en finansiel investering, og beklagede, at han havde misforstået
beslutningen fra mødet den 25. juni. under pkt. 10, ”drøftelse af oplæg til ny strategi”, ind-
ledte steen bryde med at ”konkludere, at selskabet qua låneaftalen er nødt til at holde sig in-
den for shipping”.
på et bestyrelsesmøde den 10. oktober 2008 gjorde mogens worre sørensen opmærksom på,
at der var ”rygter i markedet” om, at ”steen bryde har sat skibene til salg”. steen bryde be-
nægtede dette, og oplyste at han ”udelukkende er i færd med at undersøge mulighederne for
finansiering af sine aktier, hvilket i princippet ikke havde noget med nordic tankers at gøre.
steen bryde ønskede indhentet vurderinger på de øvrige skibe. geir jansen foreslog, at man
beder nogle mæglere om indikative bud med den begrundelse, at selskabet ønsker at vur-
dere sine aktiver. han gjorde samtidig opmærksom på, at et salg en bloc vil presse markedet.
claus breitenbauch henledte opmærksomheden på, at ingen af skibene er til rådighed før om
6-8 måneder.” på mødet omdelte steen bryde et forslag til ekstraordinær generalforsamling
fredag den 31. oktober bl.a. med det formål at gøre selskabets formål lidt bredere, ”så vi bed-
re vil kunne udnytte de muligheder, der måtte opstå i kølvandet på finanskrisen i den kom-
mende tid. … der var enighed om, at ændringen af selskabets formål måtte drøftes med
nordea inden udsendelsen, og hvis vi ikke fik deres godkendelse, skulle forslaget trækkes
tilbage inden generalforsamlingen.”
                                                  -9-
på et bestyrelsesmøde den 21. oktober 2008 blev et brev af 17. oktober 2008 fra nordea drøf-
tet. af mødereferatet fremgik herefter bl.a.:
      ”…
      brevet var en reaktion på den foreslåede dagsorden for den kommende, ekstraordinære
      generalforsamling i selskabet, og nordea forbeholder sig ret til at opsige alle lån … og
      udnytte andre rettigheder i henhold til låneaftalerne …, såfremt selskabet på general-
      forsamlingen vedtager noget, der er i strid med de indgåede aftaler.
      efter sidste bestyrelsesmøde, men inden udsendelsen af generalforsamlingsindkaldel-
      sen havde der været afholdt telefonmøde med … nordea. nordea havde under mødet
      tilkendegivet, at de ville støtte nordic tankers, så længe der er tale om shipping, men
      ikke hvis der bliver tale om andre aktiviteter. det kunne således konstateres, at timing
      og ordlyd af generalforsamlingsindkaldelsen og den foreslåede dagsorden var noget
      uheldig.
      mogens worre sørensen henviste til bestyrelsens sidste møde … han fandt, at der er
      handlet ansvarspådragende … han understregede samtidig, at der efter hans opfattelse
      mangler god corporate governance i bestyrelsen og påpegede, at der en tendens til, at
      der træffes beslutninger uden for de egentlige bestyrelsesmøder. …”
steen bryde orienterede under pkt. 8 om ”tower” investeringen, ”som kun en del af besty-
relsen havde tilsluttet sig”, og oplyste, at der havde været en dårlig kursudvikling i lighed
med udviklingen på den øvrige del af aktiemarkedet. bestyrelsen var enig om, at nordic
tankers ”skal ud af investeringen bedst muligt.”
på et bestyrelsesmøde den 25. oktober 2008 drøftedes bl.a. ”forslag til ændring af formål”,
under hvilket punkt det bl.a. fremgik, at ”geir jansen havde haft møde med nordea, og de
betragtede forslaget til ændring af formålet som en ren krigserklæring fra selskabets side,
idet de gentagne gange havde understreget, at de ikke ville acceptere, at selskabet havde an-
dre aktiviteter end rederidrift, så længe de finansierede selskabet. de står fast på, at de vil
opsige deres engagement umiddelbart efter, hvis selskabet bringer dette forslag til afstem-
ning …”
af et referat fra et bestyrelsesmøde den 31. oktober 2008 kl. 11.00 fremgik, at vedtægtsæn-
dringsforslaget var trukket tilbage. det fremgik videre, at geir jansen oplyste, at leveringen
af nordic lisbeth ”skrider planmæssigt frem”, og at ”der fjernes flere og flere usikkerheder.”
                                                - 10 -
på et bestyrelsesmøde samme dag kl. 17.00 - efter generalforsamlingen - blev jesper bo niel-
sen budt velkommen som nyt bestyrelsesmedlem. geir jansen var blevet ansat som ceo og
fratrådte derfor som næstformand i bestyrelsen. mads roikjer blev valgt som ny næstfor-
mand.
på et møde den 17. november 2008 drøftede bestyrelsen med deltagelse af selskabets advo-
katforbindelse bl.a. en udskydelse af ”cancelleringsfristen i det indgåede moa” med hensyn
til nordic lisbeth. det var den juridiske vurdering, at køber ville have ret til at hæve købet,
såfremt nordic tankers anmodede om en udskydelse af den frist.”. af mødereferatet frem-
gik videre:
      ”…
      direktør claus breitenbauch havde anmodet om at mægleren på handelen [jesper bo
      nielsen] skulle fremsende en sådan anmodning, men den var ikke blevet sendt videre
      efter aftale med selskabets formand. dette blev taget til efterretning af hele bestyrelsen,
      og geir jansen roste handelens mægler for at have ageret prompte i denne sag. for-
      manden gjorde opmærksom på, at forløbet af de seneste dage havde været utilfreds-
      stillende. claus breitenbauch redegjorde herefter grundigt for status i processen og
      fremhævede endnu engang sin bekymring for, at godkendelser i forbindelse med salget
      blev trukket i langdrag eller vanskeliggjort. situationen blev drøftet grundigt. ikke
      mindst i lyset af de ændrede markedsforhold, hvor markedsprisen på tilsvarende skibe
      i dag ligger væsentligt under vor opnåede salgspris, var alle enige om, at alt hvad der
      er økonomisk forsvarligt skal gøres for at sikre, at salget bliver gennemført. det blev af-
      talt, at der allerede samme dag skulle afholdes møde med torm for dels at udtrykke
      vor bekymring, men herudover tilsikre at torm også gør alt, hvad der er muligt for at
      sikre salgets gennemførelse.
      herudover blev det aftalt, at vi skulle finde en kvalificeret person, der allerede nu kun-
      ne sendes over til skibet og fungere som vor mand på stedet.
      …”
i en e-mail af 18. november 2008 til nitasco aps vedr. salget af nordic lisbeth, stilet til je-
sper bo nielsen og erik haandbæk, oplistede erik juul hansen med henvisning til en e-mail
fra claus breitenbauch en række kritikpunkter mod claus breitenbauchs håndtering af sal-
get og anførte herunder, at ”jeg *har+ aldrig set en så uprofessionel håndtering af forberedel-
serne til en skibsaflevering som i dette tilfælde. kommunikationen fra claus breitenbauch er
i venligste fald meget mangelfuld og i værste fald direkte skadelig for det videre forløb.”
                                                  - 11 -
af referatet fra et bestyrelsesmøde den 27. november 2008, på hvilket det blev besluttet at
opsige administrationsaftalen med difko administration inden udgangen af december må-
ned, fremgår det under pkt. 4, ”status på closing af lisbeth”, bl.a.:
       ”…
       jesper bo nielsen og claus breitenbauch orienterede om status på closing. stort set alt
       har været imod rettidig levering – skibet kommer for sent ud af lr1-poolen, der har
       været problemer med fornyelsen af flere klassecertifikater, der har været forsinkelser
       undervejs, og skibet ligger som et af mange skibe i lossehavnen, men man er lovet før-
       steprioritet. i best case nås levering inden kancelleringsdatoen. køber er begyndt at
       ”spille med musklerne”.
       steen bryde og jesper bo nielsen gjorde opmærksom på, at der var mange ting, vi som
       sælger kunne have været i bedre tid med, og at køber på mange punkter havde ret i sine
       indsigelser. vi har underforsynet skibet med reservedele, trukket skibet for sent ud af
       poolen og været for langsommelige med fornyelse af certifikater. disse forhold skyldes
       formentlig en kombination af torm og vores coo’s beslutninger.
       claus breitenbauch var ikke enig i denne udlægning.
       …”
af referatet fremgår endvidere følgende passage: ”herefter omdelte jørgen ingemann en
oversigt over finansielle covenants og gennemgik samme. steen bryde undrede sig over, at
man kan miste godt usd 4 mio. i trækningsret, hvis ikke nordic lisbeth sælges. jørgen in-
gemann oplyste, at tallet er påvirket af skat vedr. nordic hanne.”
i en e-mail af 2. december 2008 til steen bryde kommenterede og bestred claus breitenbauch
kritikpunkterne, som var rejst imod ham, herunder med hensyn til langsommelighed med
fornyelse af certifikater, og at nordic lisbeth skulle være trukket for sent ud af pool-samar-
bejdet, hvorom claus breitenbauch bl.a. anførte, at nordic tankers ikke havde nogen ret til
at trække skibet ud af samarbejdet, men at dette blev forhandlet på plads med pool-manager
af claus breitenbauch.
af referatet fra et bestyrelsesmøde den 5. december 2008 fremgik – som håndskrevet tilfø-
jelse – at det var brian søholt petersen og jesper bo nielsens opfattelse, at ”det var aftalt at
                                                - 12 -
claus breitenbauch skulle fratræde efter afleveringen af nordic lisbeth”. det er oplyst, at
såvel steen bryde og brian søholt petersen på dette tidspunkt var under konkursbehandling.
nordic lisbeth blev afleveret den 10. december 2008, og det afsluttende closing-møde blev
som forudsat afholdt hos nordea bank denne dag. nitasco aps’ faktura, stilet til nordic
tankers, vedrørende det aftalte mæglerhonorar på 1.200.000 usd var ligeledes dateret den
10. december 2008. der var ikke angivet nogen betalingsfrist i fakturaen. fakturateksten var:
”total lumpsum commission as agreed for equal division with hsbc, london”. af en “be-
talingsbekræftelse” pr. den 17. december 2008 fra nordea bank fremgår, at beløbet som
”ekspresoverførsel” er overført til den af nitasco aps i fakturaen oplyste usd-konto fra
nordic tankers ”c/o difko administration a/s.
det er oplyst, at et kvalificeret antal mindretalsaktionærer i nordic tankers den 16. decem-
ber 2008 fremsatte krav om indkaldelse til en ekstraordinær generalforsamling i selskabet til
afholdelse inden 14 dage i henhold til aktieselskabslovens § 70. en sådan blev ikke afholdt.
den 17. december 2008 skrev fondsbørsen nasdaq omx til nordic tankers vedrørende en ar-
tikel i dagbladet børsen, hvori steen bryde under overskriften ”bryde vil opløse nordic
tankers”, bl.a. havde udtalt, at nordic tankers ville sælge alle skibe og udlodde pengene til
aktionærerne. fondsbørsen anførte bl.a.:
       ”… generelt er det uacceptabelt, at et selskabs bestyrelsesformand giver udtalelser til
       pressen, der kan medvirke til usikkerhed om selskabets situation.
       på denne baggrund skal børsen anmode nordic tankers om at redegøre for baggrun-
       den for udtalelserne i pressen, herunder at selskabets bestyrelsesformand udtaler, at
       selskabet ønsker at sælge alle skibe, hvilket tilsyneladende ikke er i overensstemmelse
       med den strategi, som selskabet præsenterede den 27. august 2008. …”.
i relation til brevet fra nasdaq omx sendte nordic tankers’ næstformand, advokat mads
roikjer, en mail den 18. december 2008 til de øvrige bestyrelsesmedlemmer og direktionen:
       ”det må vi reagere på. jeg var ikke bekendt med den pågældende udmelding fra steen,
       det er jo ikke en fælles udmelding fra bestyrelsen – især ikke nu hvor vi må forvente
                                                 - 13 -
       udskiftning af bestyrelsen på den kommende generalforsamling. jeg mener, at svaret
       må være, at det er en udtalelse fra formanden om hans subjektive opfattelse – en op-
       fattelse der ikke kan tages til udtryk for en ny strategi i selskabet. jeg foreslår, at geir
       laver et udkast til svar.”
tiden fra 22. december 2008
den 22. december 2008 afholdtes et skelsættende bestyrelsesmøde i nordic tankers. af refe-
ratet fra mødet fremgår bl.a.:
       0. afskedigelse af direktionen
       steen bryde bad geir jansen og claus breitenbauch forlade lokalet.
       steen bryde rejste punktet, efter at nordic lisbeth var solgt, da det havde været den
       almindelige holdning blandt bestyrelsen, at afskedigelse ikke skulle kunne skade sal-
       get. der var fuld enighed om, at claus breitenbauch skulle afskediges med baggrund i
       inkompetence. dette gav sig blandt andet til udtryk i, at bestyrelsen ikke fik ordentlige
       og korrekte rapporter om skibenes drift. …
       salgsprocessen af lisbeth, hvor skibet blev trukket ud af poolen ”very end of novem-
       ber” hvor claus breitenbauch vidste, at vi ikke kunne overholde levering, var en sådan
       handling der alene var uansvarlig.
       herudover var over 1000 mails og en total kaotisk proces alene skabet af claus breiten-
       bauch nærmest ulidelig og dybt inkompetent. endvidere var udeblivelse fra såvel sig-
       ningsprocessen af moa som closing også afskedigelsesgrund.
       det var således i fuld enighed, at claus breitenbauch blev afskediget. det blev drøftet,
       om man kunne bortvise, men mads roikjer mente, at en sådan sag ikke kunne vindes.
       steen bryde mente, at geir jansen ligeledes skulle afskediges. steen bryde havde fra
       første færd efter geir jansens ansættelse overdraget closing af nordic lisbeth til geir
       jansen med deltagelse af advokater og mægler. geir jansen blev orienteret om claus
       breitenbauchs obstruerende adfærd, og at der skulle være tale om en mandsopdæk-
       ning.
       til trods herfor var der mange episoder, der viste, at geir jansen ikke tog notits af sa-
       gen, bl.a. ved at videresende e-mails fra claus breitenbauch til mægler, uden at have
       sat sig ind i sagen, hvorved køber ville have mulighed for at springe fra handlen. dette
       og mange andre forhold medførte, at steen bryde måtte fratage claus breitenbauch og
       geir jansen prokura i forbindelse med closing.
                                            - 14 -
ved closing blev udsættelserne ved at hobe sig op, og det viste sig med al tydelighed,
at det var fejl fra vores side. prisen herfor er direkte 700.000 usd plus indirekte om-
kostninger. på preclosing blev steen bryde ringet op af mægler om, at steen bryde
skulle komme, da både coo og ceo ikke ville møde.
der var store udeståender med bunkers og luboil.
geir jansen vidste ikke, hvorfor claus breitenbauch ikke kom, og han var ikke selv
kommet, fordi der var møde hos lauritz.com, hvor hans hustru er franchise-tager.
mogens worre sørensen mente, at det var kritisabelt, at der ikke var en repræsentant
fra nordic tankers til stede ved closing-mødet, især når der fortsat var udestående
punkter.
formanden var af den opfattelse, at geir jansens adfærd i forbindelse med closingen af
lisbeth var stærkt kritisabel.
jesper bo nielsen fik stor ros af mogens worre sørensen for at have optrådt professio-
nelt i hele salgsprocessen.
der var ikke enighed om afskedigelse af geir jansen.
mads roikjer var af den opfattelse, at timingen var dårlig, eftersom bestyrelsen efter
hans opfattelse ikke blev genvalgt.
steen bryde var uforstående over for nølen hermed, da vi i givet fald skulle se gennem
fingre med sådanne forløb. steen bryde, brian søholt petersen og jesper bo nielsen
stemte for fyring af geir jansen.
herefter blev geir jansen orienteret om fyringen af claus breitenbauch.
claus breitenbauch blev opsagt.
efter at claus breitenbauch havde forladt lokalet, blev geir jansen opsagt efter at være
blevet præsenteret for argumentationen for opsigelsen herunder sin manglende tilste-
deværelse under pre-closingen. …
3. orientering fra direktionen
som følge af at selskabet havde modtaget krav om indkaldelse til ekstraordinær gene-
ralforsamling, havde geir jansen ringet til anders m. hansen for at høre, om han ville
være dirigent, men var uden svar. indkaldelsen til ekstraordinær generalforsamling
skulle i henhold til modtagelse af kravet ske inden den 30. december 2008, jf. selskabets
vedtægter. vp-investorservice var parat til udstedelse, hvis de fik besked i dag (den 22.
december).
…
5. formandens redegørelse om investering i tower group aktier
                                                   - 15 -
      steen bryde redegjorde for, at han fik en henvendelse fra tower, om vi ville deltage i
      en rettet emission. bestyrelsen havde på sit møde i juni 2008 enstemmigt besluttet ikke
      at foretage den foreslåede investering i tower group aktier. efter at nordea havde gi-
      vet mulighed for at foretage aktieinvesteringer for 15 mio., og steen bryde mente, at det
      var en god ide, godkendte mads roikjer, brian søholt petersen og steen bryde dette. …
      det blev drøftet, at investeringen var gået dårligt, men da kursen var faldet ekstremt,
      skulle investeringen fastholdes.
      …
      herefter bad mads roikjer, geir jansen og mogens worre sørensen om suspension af
      mødet. efter en kort suspension meddelte de tre, at de ønskede at trække sig fra besty-
      relsen, da de ikke længere følte, de kunne tage et medansvar for, hvorledes selskabet
      blev ledet. den øvrige bestyrelse tog dette til efterretning.
      formanden påtog sig at udsende fondsbørsmeddelelse herom.
      den øvrige bestyrelse besluttede at afvente resten af bestyrelsesmødet til efter nytår.
      mødet ophørte herefter.”
den 23. december 2008 sendte jeppe guld, ems ship management (denmark) aps, som
teknisk management for nogle af nordic tankers’ skibe en e-mail til jesper bo nielsen med
sine kontaktdetaljer og følgende bemærkning: ”baggrunden er at claus breitenbauch er fra-
trådt sin stilling, følgelig vil vi som aftalt bruge dig som rederi kontakt fremadrettet”.
den 29. december 2008 fakturerede nitasco aps til nordic tankers et kurstabsbeløb på
830.640, kr. i anledning af nordic tankers betaling den 18. december 2008 af nitasco aps’
den 10. december fakturerede mæglerhonorar. beløbet svarer ubestridt til kurstabet
usd/dkk ved afregning den 18. december i forhold til afregning den 10. december.
den 9. januar 2009 fakturerede nitasco aps 2.875.000 kr. til nordic tankers med følgende
fakturatekst:
      ”m.t. nordic lisbeth – moa dateret 17. juli 2008
      ekstraordinært konsulenthonorar – udenfor rammerne af mæglermandat og -rolle efter
      anmodning fra selskabets bestyrelse – for varetagelse af selskabets interesser og opga-
      ver i relation til og i forbindelse med indgåelse af aftale (signing, opfyldelse af closing
      conditions og closing) om salget af m.t. nordic lisbeth i perioden maj 2008 – december
      2008, herunder afhjælpning af væsentlige forudsætninger for handlens gennemførelse,
      omfattende drøftelser og samarbejde med selskabets rådgivere og bestyrelse om bl.a.
                                                - 16 -
     udarbejdelse af aftalegrundlag og kontrakter om og i tilknytning til salget, samt drøf-
     telser med selskabets direktion og forhandlinger med køber og købers rådgivere.”
den tilbageværende bestyrelse, steen bryde, brian søholt petersen og jesper bo nielsen, af-
holdt et bestyrelsesmøde den 12. januar 2009. af referatet fra mødet fremgik bl.a.:
     ”…
     3. indgåelse af mægleraftale med nitasco aps og nitasco maritime aps om supervi-
     sion
     der forelå udkast til disse aftaler med selskaber, der ejes af jesper bo nielsen, der såle-
     des var inhabil i sammenhæng med bestyrelsens behandling af sagerne. jesper bo niel-
     sen forlod mødet. steen bryde og brian søholt petersen drøftede de to aftaleudkast og
     besluttede sig for, at selskabet skulle indgå disse, dog for så vidt angår management-
     aftalen med en nedsættelse af honorarkrav og enkelte redaktionelle ændringer. jesper
     bo nielsen kom herefter tilbage til mødet og blev forelagt ændringsforslaget til mana-
     gementaftalen for så vidt angår honorar. på nitasco maritime aps´ vegne accepteredes
     denne ændring. aftaledokumenterne blev herefter underskrevet, herunder af jesper bo
     nielsen som bestyrelsesmedlem, paraferet, idet det samtidig aftaltes, at jesper bo niel-
     sen skulle fremstille et nyt redigeret eksemplar af aftalerne, bl.a. med de omtalte re-
     daktionelle rettelser, hvorpå parterne skulle bekræfte deres underskrift med datering
     den 12. januar 2009.
     4. organisation
     steen bryde meddelte, at han ønskede at fratræde som formand og overlade denne
     post til jesper bo nielsen. endvidere var der stillet forslag om, at brian søholt petersen
     fremover skulle være næstformand for bestyrelsen. bestyrelsen består herefter af føl-
     gende:
      - formand jesper bo nielsen
      - næstformand brian søholt petersen
      - steen bryde
     disse ændringer blev enstemmigt vedtaget af den samlede bestyrelse. det blev endvi-
     dere besluttet af advokatfirmaet danders & moore skulle forestå registreringen
     overfor erhvervs- og selskabsstyrelsen.
     5. indgåelse af ceo-kontrakt
     der forelå udkast til aftale med steen bryde om ceo-kontrakt. han var således inhabil
     i sammenhæng med bestyrelsens behandling af sagen. steen bryde forlod mødet. je-
     sper bo nielsen og brian søholt petersen … besluttede sig for, at selskabet skulle indgå
     denne. begrundelsen var, at steen bryde havde det største kendskab til selskabet og
     partnerne, og det vil gavne selskabet over den korte afviklingsperiode, at der kan tages
     action med det samme for så vidt angår afvikling af selskabet. steen bryde kom heref-
     ter tilbage til mødet og blev orienteret om godkendelse af ansættelsen. ceo-kontrakten
     blev herefter underskrevet og paraferet af alle bestyrelsesmedlemmer.
                                                 - 17 -
      6. ansættelse af økonomichef
      der forelå udkast til aftale med brian søholt petersen om økonomichefkontrakt. han
      var således inhabil i sammenhæng med bestyrelsens behandling af sagen. brian søholt
      petersen forlod mødet. … brian søholt petersen kom herefter tilbage til mødet og blev
      orienteret om godkendelse af ansættelsen. økonomichefkontrakten blev herefter un-
      derskrevet og paraferet af alle bestyrelsesmedlemmer.
      …
      8. indkaldelse af ekstraordinær generalforsamling der var en del presseomtale af den
      manglende indkaldelse til ekstraordinær generalforsamling. …”
samme dag – den 12. januar 2009 – underskrev nordic tankers’ tre tilbageværende bestyrel-
sesmedlemmer en række dokumenter. blandt disse var brian søholt petersens ansættelses-
kontrakt pr. 12. januar 2009 som økonomichef, steen brydes direktørkontrakt (årlig løn på
3.000.000 kr., et års opsigelse og vilkår om en fratrædelsesgodtgørelse svarende til et års løn)
samt et frivilligt forlig, hvor nordic tankers erkender at skylde 3.588.016,19 kr. til et selskab,
p 2008 iii aps, om hvilket det er oplyst at have adressefællesskab med steen bryde.
samme dag underskrev den tilbageværende tremandsbestyrelse på nordic tankers’ vegne
en ”kommissionsaftale” med nitasco aps vedrørende hele nordic tankers skibsflåde (10
navngivne skibe). aftalens formål var at give nitasco aps ”mandat til at formidle, forhandle
og sælge skibe, der direkte eller indirekte ejes af opdragsgiveren, i fri handel …”. nitasco
aps’ honorar var i aftalens pkt. 5, 1. afsnit, beskrevet således: ”i erkendelse af den nuvæ-
rende markedssituation og den deraf følgende ekstraordinære indsats, der skal gøres fra
mæglerens side, udbetales der ved underskrivelsen af nærværende aftale et up front honorar
stort 1.000.000 usd ekskl. moms”.
ligeledes den 12. januar 2009 underskrev den tilbageværende bestyrelse en ”management-
aftale” med nitasco maritime aps. aftalens formål var ifølge aftalens pkt. 1 at ”forestå ad-
ministrationen af skibe … for derigennem at tilføre nordic tankers a/s en professionel og
specialiseret kompetence af forretningsmæssig, økonomisk og teknisk karakter. ” opgaven
vedrørte den samlede skibsflåde. honoraret var aftalt til 200.000 kr. om måneden ”ved afta-
lens begyndelse” til udbetaling månedsvist forud. aftalen var gældende i 30 måneder. par-
terne var ifølge pkt. 6 enige om, at ”de under pkt. 3 nævnte opgaver er påbegyndt den 22.
december 2008”. om ”opgaven” fremgik det af pkt. 3, 1. afsnit:
                                                   - 18 -
       ”nitasco maritme aps skal i enhver sammenhæng varetage opdragsgivers interesser
       og opgaver i forhold til pool partners i henhold til de enkelte aftalers bestemmelser og
       hensigt. i det omfang, der i henhold til disse aftaler påhviler nordic tankers a/s en ini-
       tiativpligt – eller et initiativ må anses for påkrævet – skal nitasco martime aps bringe
       et sådant initiativ til udførelse, herunder ved at sikre, at der hos opdragsgivers ledel-
       se/bestyrelse træffes fornødne beslutninger.”
med henvisning til managementaftalen fakturerede nitasco maritime aps samme dag
325.000 kr., inkl. moms. fakturateksten var sålydende:
       ”nordic tankers a/s – drift & supervision skibe
       konsulenthonorar vedrørende drift og supervision af skibe samt varetagelse af selska-
       bets interesser og opgaver i forhold til pool partners i perioden 22. december – 31. de-
       cember 2008 [60.000 kr.]
       konsulenthonorar vedrørende drift og supervision af skibe samt varetagelse af selska-
       bets interesser og opgaver i forhold til pool partners for januar i 2009 i henhold til ma-
       nagementaftale mellem nordic tankers a/s & nitasco maritime aps dateret 12.01.2009
       [dkk 200.000+ …”
der er fremlagt en e-mail pr. den 29. januar 2009 med en forespørgsel fra regnskabschef jør-
gen ingeman, difko administration, om betaling af to fakturaer. forespørgselen blev besva-
ret af nitasco maritime aps: ”dem kan i godt godkende det er skibets klasse abs.”
ved et på norsk affattet ”eksegibelt gjeldsbrev” af den 29. januar 2009, underskrevet af steen
bryde, brian søholt petersen og jesper bo nielsen på vegne nordic tankers, erkendte nordic
tankers at skylde nitasco aps dkk 2.875.000 [ekstra honorar for mæglerbistand], dkk
830.640 *krav på erstatning for kurstab+og usd 1.000.000 *”up front honorar+. gældsbrevet
kunne ifølge dets ordlyd tvangsfuldbyrdes i henhold til den danske retsplejelovs § 478, stk.
1, nr. 5. gældsbrevet relaterer sig til nordic tankers’ påstand 1 i sag h-10-09.
ifølge et andet ”eksegibelt gjeldsbrev” af samme dato, underskrevet af samme personkreds,
erkendte nordic tankers at skyldes dkk 4.750.000 *honorarkrav i henhold til ”manage-
mentaftale”+ til nitasco martime. gældsbrevet indeholdt samme fuldbyrdelsesklausul som
                                                - 19 -
gældsbrevet til nitasco aps. gældsbrefet relaterer sig til nordic tankers’ påstand 1 i sag h-
9-09.
at gældsbrevene var udfærdiget på norsk, skyldtes efter det oplyste, at en række af selska-
bets skibe var registreret i det norske skibsregister.
på tidspunktet for udstedelsen af gældsbrevene var der - på foranledning af erhvervs- og
selskabsstyrelsen ved kammeradvokaten – indkaldt til ekstraordinær generalforsamling i
nordic tankers til den 2. februar 2009.
i et brev af den 30. januar 2009 til nordic tankers tog nitasco aps’ norske advokatforbin-
delse skridt til inddrivelse af gældsbrevet.
den 1. februar 2009 underskrev tremandsbestyrelsen på vegne nordic tankers frivillige for-
lig på, henholdsvis 6.430.000 kr. til sten bryde og 2.013.750 kr. til brian søholt petersen, idet
det i begge dokumenter fremgik, at ”forliget er fremkommet ved at nordea ikke har betalt
gage til kreditor imod debitors ønske”. beslutningen om udstedelsen af disse dokumenter
var truffet på et bestyrelsesmøde den 1. februar 2009, som var det sidste bestyrelsesmøde
med den siddende tremandsbestyrelse. på selskabets ekstraordinære generalforsamling den
2. februar 2009, hvor advokat thorbjørn sofsrud fra kammeradvokaten fungerede som diri-
gent udpeget af erhvervs- og selskabsstyrelsen i medfør af aktieselskabslovens § 72, stk. 2,
blev en ny seksmands bestyrelse valgt. den 3. februar 2009 genindtrådte claus breitenbauch
i selskabets direktion med charge af coo.
advokatkontoret vogt & wiig havde på vegne nitasco aps indgivet begæring om udlæg
hos nordic tankers for nitasco aps’ tilgodehavende i henhold til det føromtalte gældsbrev
af 12. januar 2009. ved fogedretten (”namsfogden”) blev der foranstaltet skriftveksling, og
der er til illustration heraf fremlagt advokatkontoret vogt & wiigs ”processkriv til nams-
fogden i oslo”, dateret den 30. april 2009. der var endvidere indgivet udlægsbegæring ved
samme fogedret for nitasco maritmes tilgodehavende i henhold til det førnævnte gældsbrev.
i en afgørelse af 26. juni 2009 bestemte namsfogden, der anså de to gældsbreve for ugyldige,
                                               - 20 -
at begge udlægsbegæringer skulle nægtes fremme. kendelsen blev for nitasco aps’ ved-
kommende indbragt for oslo byfogdembete, som i en kendelse af 14. december 2009 be-
stemte, at behandlingen af udlægsbegæringen skulle udsættes, ”inntil det foreligger en rett-
savgjørelse fra sø- og handelsretten i danmark som fastslår gyldigheten av kravet og gjelds-
brevet”.
enkelte ”tematiske” oplysninger
nordic tankers har til eksemplifikation fremlagt ”ship management agreement” mellem
nordic tankers og ems ship management vedr. skibet nordic stockholm. aftalen fremstår
som en udfyldt skemaformular med 24 punktbokse og er indgået den 7. august 2007. aftalen
illustrerer, at en del af nordic tankers rederifunktioner et outsourcet til ems. blandt de out-
sourcede funktioner var ”technical management”, ”insurance arrangements” og ”accoun-
ting services”, mens f.eks. ”commercial management”, ”sale or purchase of the vessel” og
”bunkering” var afkrydset med ”no” som ikke outsourcet. ”annual management fee” var
anført med usd 125.000. der er fremlagt yderligere aftaler med ems vedrørende to andre
skibe – nordic helsinki og nordic copenhagen.
der er fremlagt et meget stort antal e-mails, som skal tjene til at illustrere salgsforløbet med
hensyn til nordic lisbeth.
der er fremlagt en faktura af 23. december 2008 på 21.250 kr. fra advokatfirmaet horten til
nitasco aps som salær for ”aftale om kommission”. af et fremsendelsesbrev fra advokat-
kontoret fremgik, at den juridiske bistand var udført i perioden fra den 1. november til den
18. december 2008.
forklaringer
jeppe guld har forklaret, at han bl.a. har uddannelse som skibsingeniør og styrmand. han
arbejder i dag hos mærsk. ems ship management (denmark) a/s, hvor han var direktør,
havde nordic tankers som kunde. ems stod for teknisk drift og bemanding af nordic tan-
kers´ skibe i henhold til de foreliggende budgetter. da han tiltrådte, drev ems to af nordic
tankers skibe. antallet blev senere udvidet til fire. hans kontaktperson hos nordic tankers
                                                - 21 -
var claus breitenbauch. hans kontakt med nordic tankers fulgte grundlæggende den nor-
male drift. hertil kom ad hoc møder. han havde faste kvartalsmøder med claus breiten-
bauch og ét budgetmøde om efteråret. derudover var der anden kommunikation, f.eks. i
form af finansiel rapportering. endelig kunne der opstå ekstraordinære forhold, som kræ-
vede kontakt. kontakten til nitasco aps opstod, da claus breitenbauch før jul 2008 oriente-
rede ham om, at han var fratrådt i nordic tankers. han forsøgte indledningsvis at få et mø-
de med jesper bo nielsen, hvilket ikke lykkedes, og han har aldrig mødt jesper bo nielsen.
han kan godt huske e-mailen den 23. december 2008. der må have været en forudgående
kontakt, der førte til e-mailen. jesper bo nielsen overtog claus breitenbauchs funktioner.
den 19. januar 2009 blev han af jesper bo nielsen bedt om tekniske specifikationer på alle fi-
re skibe, som de havde i teknisk management. det tog 4-5 dage at få materialet samlet. ski-
bene er købt ”på roden”, hvilket er baggrunden for, at ems ikke lå inde med et komplet sæt
tegninger mv. en del materiale skulle hentes på skibene, der var i ”god performance”.
jørgen ingemann har forklaret, at han har hd i regnskabsvæsen og har arbejdet med regn-
skab og økonomi i 30 år. i januar 2007 blev han ansat i difko, hvilket han var indtil april
2010. han var kundeansvarlig i forhold til nordic tankers på det finansielle, regnskabsmæs-
sige og økonomiske område i henhold til en administrationsaftale. nordic tankers er et
gammelt difko-selskab. nordic tankers havde ingen ansatte, bortset fra de to direktører,
hvor claus breitenbauch stod for skibsdelen, mens flemming sørensen stod for det finan-
sielle område. vidnet har, siden han blev ansat hos difko, kendt claus breitenbauch, som
han anser for fagligt yderst kompetent.
vidnet deltog i alle bestyrelsesmøder i nordic tankers, før steen bryde blev formand, også i
de punkter på møderne, som ikke vedrørte hans område. den gamle bestyrelse var vokset op
med selskabet. da den nye kom til, blev vidnet enig med flemming sørensen om, at der
skulle være en mappe med alle relevante dokumenter, som skulle udleveres til nye bestyrel-
sesmedlemmer. dokumenterne, dvs. selskabsdokumenter, lånedokumenter, fondsbørsregler
mv., skulle ikke tiltrædes som sådan. mappen blev blot udleveret.
                                                - 22 -
da steen bryde kom til, ændredes dagligdagen, og flemming sørensen og claus breiten-
bauch blev ikke altid informeret, som de skulle. det første, der skete, var, at bestyrelsen for-
højede sit eget honorar, og den nye bestyrelse fejrede sig selv, hvilket førte til en regning på
25.000 kr.
vidnet kendte selskabets aftaler med nordea. likviditeten i selskabet var ikke fantastisk.
skibenes driftsvaluta var usd, men med mellemrum blev der omvekslet beløb til dkk til
dækning af daglige driftsomkostninger, herunder ledelseshonorarer, omkostninger til difko
og husleje.
vidnet havde intet med salget af nordic lisbeth at gøre. skibet blev solgt for 70 mio. usd.
mæglerregningen på 1.2 mio. usd havnede på vidnets bord. den svarede til en fee på 1 – 2
%, hvilket er meget normalt. vidnet vil have dokumentation, før han betaler. den 15. decem-
ber 2008 havde han indhentet underskrifter til brug for udbetaling fra steen bryde, brian pe-
tersen og geir johansen, og den 18. december gik pengene ind på nitasco aps’ konto. be-
løbet ville være blevet betalt straks, hvis dokumentationen havde foreligget. krusedullerne
på fakturaen mener han er geir jansens, men han skulle have også steen bryde og brian sø-
holt petersens tiltræden, hvilket han havde den 15. december.
vidnet kan ikke sige, hvorfor der ikke blev indkaldt til en ekstraordinær generalforsamling,
som mindretalsaktionærerne havde bedt om. difko blev ikke anmodet om at arrangere en
sådan. det ville have været en af difkos opgaver.
jesper bo nielsen har forklaret, at han har en kommerciel shippinguddannelse og som
skibsmægler beskæftiger sig med køb og salg af skibe. nitasco aps beskæftiger sig med be-
fragtning og køb og salg. nitasco maritime, der beskæftiger sig med teknisk supervision,
blev stiftet den 8. januar 2009 til opgaverne for nordic tankers. han er direktør i og eneejer
af selskaberne.
nitasco aps fik i åben konkurrence opgaven at forestå salget af nordic lisbeth. nitasco aps
var således nordic tankers’ kontraktpart, og nitasco aps havde selv aftalerelationen til
                                                 - 23 -
hsbc. mæglerhonoraret er normalt en procentsats af salgsprisen, men i dette tilfældet blev
der aftalt en lumpsum. nitasco aps skulle så selv afregne videre i forhold til hsbc. den af-
talte købesum var i usd, og det var nitasco aps’ honorar så også. et mæglerhonorar forfal-
der på ”closing”-datoen. det er almindelig kendt i shipping-verdenen.
i starten gik samarbejdet og dialogen med claus breitenbauch fint, og alt så lovende ud. men
så begyndte han at opføre sig mærkeligt under forhandlingerne. det var jesper bo nielsens
klare opfattelse, at claus breitebauch ikke ønskede en handel indgået – og slet ikke med je-
sper bo nielsen involveret. når man stod foran deadlines, var claus breitenbauch meget
vanskelig at komme i kontakt med. hans telefon duttede optaget, eller også stod han lige i
lufthavnen og var ved at checke ind. der opstod bl.a. vanskeligheder med at få nordic lis-
beth rettidigt ud af den ”pool-aftale”, som skibet indgik i, og at få gennemført tekniske ud-
bedringer. handelen var ikke blevet gennemført uden jesper bo nielsens medvirken. selv
om der var en længere periode fra indgåelsen af moa pr. den 17. juli 2008 til at få klargjort
tingene, undlod claus breitenbauch af en eller anden årsag at håndtere sagen. f.eks. ind-
hentede claus breitenbauch aldrig pool-aftalen hos torm, og selv om torm havde tilbudt, at
nordic lisbeths kunne udtræde af pool-aftalen, bad claus breitenbauch – til torms store
undren – om, at tidspunktet blev udskudt. forholdene blev vanskeligere og vanskeligere. til
sidst måtte han kommunikere med steen bryde, som ikke vidste noget om området. erik ju-
ul blev antaget som ekstern bistand pga. opgavens omfang. han talte med steen bryde og
geir jansen, som begge sagde, at han ville få betaling for sit ekstra arbejde. de vidste, at erik
juul var trådt ind. det var meget billigt sluppet med en reduktion på 700.000 usd som følge
af fristoverskridelserne i forhold til køberne. forsinkelserne skyldtes, at claus breitenbauch
ikke passede aftalerne.
alt ekstraarbejdet skyldtes direktionens obstruktion af salgsforløbet. han måtte faktisk lave
direktionens arbejde og forestod dialogen med selskabets advokater. det var aldrig gået
uden hans personlige relationer til torm.
han fakturerede ekstraarbejdet den 9. januar 2009 med 2.875.000 dkk inkl. moms. grunden
til, at han ikke fakturerede tidligere, skyldtes udmattelse oven på closing og julen. men afta-
                                                 - 24 -
len om yderligere mæglerhonorar blev indgået på et langt tidligere tidspunkt – allerede i
maj/juni 2008. aftalen blev indgået med steen bryde, men den blev også på et senere tids-
punkt diskuteret med andre bestyrelsesmedlemmer, og det er blevet godkendt, at erik juul
kom på. det fakturerede beløb hviler på timeopgørelser til en timetakst a 2.500 kr. da han
sendte regningen frem, blev den i første omgang godkendt, men nordea gik ind og afviste at
honorere.
faktureringen af det ordinære mæglerhonorar på 1.2 mio. usd skete samme dag som clo-
sing af skibshandelen den 10. december 2008. closing-mødet fandt sted på nordeas hoved-
kontor, hvor - udover repræsentanter fra banken og jesper bo nielsen selv - geir jansen,
steen bryde, brian søholt petersen, advokaterne ulla fabricius og sisse friis nilaus, en re-
præsentant fra hsbc og købernes advokater var til stede. jørgen ingemann fra difko var der
ikke. på closing-mødet blev der, som det er den sædvanlige måde, byttet dokumenter, og
købesummen betales. jesper bo nielsen gav fakturaen til geir jansen med anmodning om
betaling, hvortil geir jansen sagde ”selvfølgelig”. fakturaen skal helt klart betales samtidig
med købesummen – det er helt almindeligt kendt, og fakturaen indeholdt da heller ingen be-
talingsfrist. jesper bo nielsen så ikke, at geir jansen skrev ”ok” på fakturaen. men der gik
flere dage, før fakturaen blev betalt, hvilket medførte kurstabet på 830.000 kr. jesper bo niel-
sen rykkede flere gange jørgen ingemann, som sagde, at han havde lagt fakturaen til beta-
ling. det var tilsyneladende endnu engang nordea, som lagde sig imellem. også hsbc har
lidt et kurstab, og det hæfter nitasco aps for. hsbc er en af verdens største banker og har
indtil videre holdt en lav profil. den frist, der fremgår af den fremlagte ”re cap” pkt. 1, om
betaling af købesum og mæglerhonorar går på begge betalinger. det er simpelt hen måden,
man handler på.
”up front”-honoraret i kommissionsaftalen af 12. januar 2009 blev allerede aftalt tilbage til
31. oktober 2008, hvor jesper bo nielsen blev anmodet om at indtræde i selskabets besty-
relse. han har også aftalt dette med steen bryde. han skulle samtidig begynde at sælge ud af
selskabets skibsflåde. der lå heri en anerkendelse af hans indsats i forbindelse med salget af
nordic lisbeth. de skibe, som i første omgang stod for salg, var nordic hanne, nordic hel-
sinki, nordic stockholm, nordic copenhagen og nordic oslo, men i hvert fald de fire kemi-
                                                 - 25 -
kaliebåde skulle sælges. det havde været lidt frem og tilbage med hensyn til skibssalg, men
da han tiltrådte, var det klart oppe i luften, at der skulle sælges skibe – i hvert fald de fire
kemikalieskibe. nogle skibe havde lange timecharters. markedet var i frit fald, skibene hav-
de store driftsunderskud, og det var meget kompliceret at sælge. han blev anmodet om at
udarbejde en kommissionsaftale, hvilket han bad sin advokat om, men der gik nogen tid, før
den var færdig, og jesper bo nielsen havde ikke selv så travlt. de nærmere betingelser var
aftalt i grove træk. honoraret var også aftalt med steen bryde. han har i høj grad udført ar-
bejde for honoraret. det lykkedes ham i det vanskelige marked at sælge yderligere tre skibe
til de samme, som havde købt nordic lisbeth, men den senere bestyrelse besluttede forbav-
sende nok inden for 48 timer at annullere handlerne til stor skade for aktionærerne. den nye
bestyrelse opsagde også hans kommissionsaftale. han forbeholder sig at rejse krav på mæg-
lersalær for de tre solgte skibe.
som det fremgår af bestyrelsesmødereferatet den 27. november 2008, tiltrådte han forret-
ningsordenen. han har ikke fået nogen mappe med dokumenter udleveret. han orienterede
sig om tegningsreglerne og spurgte advokater til råds om disse, som der ikke skulle være
problemer med.
det kom på tale at udarbejde gældsbreve, fordi nordea ikke betalte nitascos tilgodehaven-
der. det var ikke et spørgsmål om at gennemtvinge betalingen. betaling er jo ikke sket end-
nu. han har ikke tidligere prøvet noget sådant; han har altid fået betaling for udført arbejde.
det var hans indtryk, at betalingsudeblivelsen kunne henføres til noget personligt mellem
nordea og steen bryde. det havde vist ikke noget med jesper bo nielsen at gøre. han har
ikke spekuleret i, at der var en ”deadline” den 2. februar. gældsbrevene er udarbejdet af ad-
vokat mathias steinø. at de er på norsk, var advokatens idé og skyldtes, at en del af skibs-
flåden var registreret i norge.
den beskrivelse af nitasco maritimes opgaver, som fremgår af managementaftalen af 12. ja-
nuar 2009, pkt. 3, svarer til de opgaver, som faktisk blev udført. opgaverne startede den 22.
december 2008. de 200.000 dkk om måneden var et forhandlet beløb, som var en passende
honorering. det var et rigtigt stort arbejde, et fuldtidsjob, at tage over efter claus breiten-
                                                - 26 -
bauch. han og erik haandbæk ville meget gerne mødes med jeppe guld fra ems. den funk-
tion, som nitasco maritime varetog, var yderst vigtig. der var ikke andre til at varetage den
tekniske funktion i forhold til de 8 – 10 skibe, der sejlede rundt om i verden. nordic tankers
var nødt til at finde nogen til denne funktion, og han var den eneste i selskabet, der havde
ekspertise inden for shipping. der var daglige ekspeditioner, og der var bl.a. en kollision,
som skulle håndteres. den nye bestyrelse opsagde straks ved sin tiltræden aftalen, og hans
arbejde ophørte. bilag h omfatter al den korrespondance, der var i perioden den 6. januar til
den 31. januar 2009.
spørgsmålet om ekstraordinær generalforsamling blev drøftet i bestyrelsen, og der var vist
nok fastsat en dato. han husker ikke, om der faktisk blev indkaldt, men det mener han. det
var steen brydes område.
under bestyrelsesmødet den 22. december 2008 var det hans klare opfattelse, at claus brei-
tenbauch burde have været bortvist. hans obstruktion havde været så voldsom, at jesper bo
nielsen aldrig har været udsat for noget tilsvarende. jesper bo nielsen følte sig fanget mel-
lem de to halvdele i bestyrelsen. han mener, at han havde sat en masse gode ting i gang, og
han var ked af, at en del af bestyrelsen udtrådte.
de drøftede flere gange spørgsmålet om, hvorvidt de ville blive udskiftet som bestyrelse,
men steen bryde mente ikke, at det ville ske, idet han angav, at han havde snor i optionsha-
verne.
brian søholt petersens kontrakt er der ikke noget mærkeligt ved. nordic tankers var jo et
børsnoteret selskab, og der var ikke nogen økonomidirektør. og 1 års opsigelse er vist meget
normalt. tilsvarende var der ikke noget ekstravagant ved steen brydes direktørkontrakt.
skibene skulle sælges, og de raslede ned i værdi. det var vist samme kontrakt som geir jan-
sens.
erik juul hansen har forklaret, at han har været købs- og salgsmægler i skibsbranchen siden
1964. han kom ind i sagen vedr. salget af nordic lisbeth, efter at skibet var handlet, dvs. ef-
                                                - 27 -
ter underskrivelsen af memorandum of agreement (moa) ultimo juli 2008. i tidsrummet
mellem moa og ”closing date” skal der styr på en række forhold, bl.a. dokumenter, bunkers
mv. jesper bo nielsen bad ham om at hjælpe, og jesper bo nielsen har betalt ham for indsat-
sen. der var mange dokumenter, der skulle gås efter. forløbet var lidt unormalt; det tog
f.eks. 3-4 uger at få bunkers-tallene frem. og priserne var i nogle tilfælde 3-4 år gamle. det
var rederiet, som skulle fremskaffe disse ting. hans mail af 18. november 2008 til erik haan-
bæk viser disse problemer. der var efter vidnets opfattelse tale om ren obstruktion fra claus
breitenbauchs side. det er usædvanligt, at der hele tiden skal rykkes.
på et closing-møde sidder købers og sælgers advokater og styrer pengestrømmen, og når
denne er på plads, deles dokumenterne ud. også mæglerhonoraret forfalder på closing-da-
gen. jesper bo nielsen afleverede sin faktura til geir jansen, og fakturaen blev så afleveret til
banken. han mener, at geir jansen skrev på fakturaen på stedet, men han vil ikke lægge ho-
vedet på blokken. mæglerhonoraret var jo aftalt, og der var ingen diskussion om det.
erik haandbæk har forklaret, at han er tidligere skibsinspektør gennem 20 år bl.a. i elite
shipping. han kom ind i sagen vedr. salget af nordic lisbeth i november 2008. han blev af
jesper bo nielsen på vegne nordic tankers bedt om at bevidne en dykkerundersøgelse af
skibet i venezuela for klassens formand. den blev foretaget, og klassen havde ingen be-
mærkninger til skrogets tilstand. han fakturerede sit arbejde til nordic tankers. hans kon-
takt til claus breitenbauch gik lidt langsommeligt, og han var sen til at få vidnet sendt af
sted. det var ikke vidnets indtryk, at han ligefrem jublede over, at skibet skulle sælges. han
var af sted i 10 dage, og da han kom hjem, var opgaven udført, og han sendte en rapport til
nordic tankers og kopi til jesper bo nielsen.
brian søholt petersen har forklaret, at han i dag arbejder som konsulent inden for ejen-
domsmarkedet. han blev involveret i nordic tankers i 2007. vidnet og steen bryde, som
vidnet har kendt både forretningsmæssigt og privat siden 1986, så det som en god investe-
ring at købe sig ind i selskabet, hvor de fik majoriteten og indtrådte i bestyrelsen den 23.
april 2008. steen bryde blev bestyrelsesformand, og der blev lavet en 100 dages-plan. der var
                                                    - 28 -
ansat en operationel direktør, som stod for den tekniske side. filosofien var at skaffe overblik
over værdien af selskabets aktiver. den overordnede strategi var at købe og sælge skibe.
muligheden for salg af nordic lisbeth indebar en god fortjeneste for selskabet. der blev ind-
hentet diverse tilbud. det var primært geir jansen, som havde ansvaret for salget. han blev
sat til at varetage de ting, der skulle til. i første omgang blev der ikke antaget en salgsmæg-
ler, idet salgsopgaven blev varetaget ”in house”. ret snart opstod komplikationer, som af-
stedkom en mængde mailkorrespondance. salget var ikke rigtigt på sporet; der var ikke rig-
tigt ”hands on”, hvilket var geir jansens ansvar. det blev derfor besluttet at anmode jesper
bo nielsen om at bistå med salget og få processen på plads. vidnet deltog i drøftelserne om
nitasco aps’ honorar, som var et forhandlingsbeløb på 1,2 mio. usd, som var fastsat under
hensyn til den enorme tid, som salgsprocessen indebar, og skibets værdi på markedet. mæg-
lerhonoraret dækkede de klassiske mægleropgaver. det var, vidnet bekendt, alene jesper bo
nielsen, som havde kontakten til hsbc. da jesper bo nielsen kom til, var det hans indtryk,
at der nu blev taget effektivt hånd om salgsprocessen. direktionen var måske ikke direkte en
modspiller, men bestyrelsen opfattede ikke, at geir jansen var en aktiv medspiller. man
kunne måske ikke direkte tale om obstruktion.
i tiden omkring indgåelsen af moa varetog geir jansen sine beføjelser inden for rammerne
af sin direktørstilling, mens resten lå hos bestyrelsen. at steen bryde underskrev moa’en,
skyldtes praktiske forhold. vidnet husker ikke i detaljer omstændighederne omkring den
forsinkelse, som skete i salgsprocessen, og som førte til ”addendum” til moa’en, men man
kunne ikke få papirerne frem i rette tid, og handelen måtte derfor enten kancelleres, eller fri-
sten for aflevering forlænges. det var vidnets klare opfattelse, at forsinkelsen skyldtes ledel-
sens sendrægtighed.
det var ”oppe at vende”, at jesper bo nielsens arbejde lå udover den aftale, der oprindeligt
var lavet. jesper bo nielsen havde arbejdet langt ud over det sædvanlige. der ligger tusind-
vis af mails. vidnet erindrer ikke noget om, hvordan jesper bo nielsen skulle honoreres. den
gamle bestyrelse var enig i, at der skulle ske vederlæggelse ud over det aftalte honorar. vid-
                                                - 29 -
net kan ikke svare på, hvorfor der ikke fremgår noget herom i bestyrelsesmødereferater eller
andre steder.
han deltog selv sporadisk i closing-mødet den 10. december 2008. han var inde i nogle ti-
mer. på mødet skete det hele samtidigt. for vidnet er det klart, at alle overførsler og al do-
kumentudveksling skal ske på closing-mødet, herunder også overførsel af mæglerhonoraret.
der har ikke efterfølgende været nogen dialog om, hvorvidt nitasco aps’ faktura skulle be-
tales. han husker, at jesper bo nielsen nævnte kurstabsspørgsmålet, og at det var den gamle
bestyrelses opfattelse, at dette skulle honoreres, da der ikke var betalt, som der skulle have
været.
i tiden fra 10. december til 22. december 2008 opstod der uenighed i bestyrelsen, primært i
forhold til geir jansens indsats i forbindelse med salgsprocessen. man kunne i et vist omfang
tale om obstruktion. der var enighed om at opsige claus breitenbauch, men der var ikke
enighed om at opsige geir jansen, og det var grunden til, at tre medlemmer udtrådte af be-
styrelsen. det var ikke et spørgsmål om strategien i selskabet. nordic lisbeth havde været et
godt salg, og bestyrelsen var enig om, at strategien var at søge at sælge flere skibe.
efter at direktionen var fratrådt den 22. december 2008, varetog vidnet økonomien, og steen
bryde var direktør. man havde ingen til at varetage skibene. der var efter den 22. december
opstået et vakuum, så det var nødvendigt at entrere eksternt. jesper bo nielsen havde kon-
takten til skibene, og managementaftalen med nitasco maritime blev derfor indgået. jesper
bo nielsen havde de rigtige kompetencer. han kunne holde kontakten til potentielle købere,
varetage den daglige drift af skibene og tilsikre optimering af skibene. det var en stor ar-
bejdsbyrde, og honoraret på 200.000 kr. om måneden var givet godt ud. jesper bo nielsen
kom godt i gang med arbejdet. selskabet fik ”value for money”.
efter salget af nordic lisbeth vurderede man, at jesper bo nielsen havde kompetencen til at
forestå salg af yderligere skibe, og selskabet indgik derfor den foreliggende kommissionsaf-
tale med nitasco aps. markedet var faldet på indtjeningen, men man kunne fortsat med
fordel sælge skibe, selvom nogle af disse havde tab på den daglige drift. vidnet husker ikke
                                                 - 30 -
nærmere detaljer i forbindelse med aftalen om ”up front”-betaling på 1 mio. usd, men det
indebar et enormt arbejde at få skibene solgt.
vidnets egen ansættelseskontrakt af 12. januar 2009 som økonomichef skulle ses som udtryk
for, at opgaverne skulle fordeles. han tiltrådte funktionen. den 12. januar 2009 kan betegnes
som en travl dag, hvor en række aftaler kom på plads. bestyrelsen havde på det tidspunkt en
tro på, at det nok skulle lykkes at få klaret problemerne og også, at de kunne fortsætte i be-
styrelsen. så beslutningerne på bestyrelsesmødet skal ikke ses som ”før lukketid”. langt hen
i processen - også den 12. januar 2009 - bekræftede steen bryde, at der var styr på optionsha-
verne.
vidnet er ikke klar over, hvorfor jesper bo nielsens mæglerhonorar ikke blev betalt til tiden.
honoraret fremgik af budgettet.
de to gældsbreve blev oprettet som en følge af, at jesper bo nielsen ikke fik sine penge, og er
en bekræftelse fra selskabet om, at han havde pengene til gode. at bestyrelsen kun havde tre
medlemmer, og at der ikke var nogen direktion, gav ikke anledning til refleksioner hos vid-
net med hensyn til, om de kunne underskrive dokumenterne. det var vidnets og de øvriges
opfattelse, at de var beslutningsdygtige. da jesper bo nielsen indtrådte, sagde dennes revi-
sor, at de var tegningsberettigede.
vidnet erindrer ikke, hvad bestyrelsen gjorde i anledning af mindretalsaktionærernes an-
modning den 16. december 2008 om en ekstraordinær generalforsamling. han erindrer ikke,
hvorfor generalforsamlingen ikke blev afholdt.
det var erhvervs- og selskabsstyrelsens ønske med den ekstraordinære generalforsamling,
at bestyrelsens skulle udskiftes. steen bryde og han selv havde mulighed for at stemme på
aktionærernes vegne i kraft af deres tilsagn om at købe aktierne. vidnet erindrer ikke ud-
løbsdatoen for denne aftale. så sent som lige op til den 2. februar 2009 troede vidnet på, at de
kunne fortsætte i bestyrelsen.
                                                - 31 -
parternes synspunkter
nordic tankers har med hensyn til påstand 1 i begge sager anført, at afgørelsen af 26. juni
2009 fra namsfogden i oslo, hvor nitasco aps og nitasco maritimes begæringer om udlæg
på grundlag af de to gældsbreve blev nægtet fremme, har retskraft, selvom sagerne burde
have været udsat på afgørelsen af nærværende sager. sø- og handelsretten er dermed afskå-
ret fra at tage stilling til gyldighedsspørgsmålet, som er afgjort i norge. den norske afgørelse
forblev upåkæret af nitasco maritime, mens nitasco aps for sit vedkommende kærede afgø-
relsen til oslo byfogdembete, der nok udsatte sagen på en afgørelse af nærværende sager,
men som anførte, at gældsbrevet sandsynligvis var ugyldigt. de norske afgørelser er fyldige,
der er foretaget en nøje gennemgang af sagerne, og afgørelsens præmisser er tænksomme og
gennemarbejdede. skriftvekslingen har været udførlig, og sagernes behandling kan på ingen
måde betegnes som summarisk. afgørelserne skal herefter lægges uprøvet til grund af de
danske domstole, jf. lugano-konventionen art. 33, stk. 1.
det gøres gældende, at gældsbrevene er ugyldige. udstedelse af gældsbrevene var et besty-
relsesanliggende, hvilket fremgår af såvel direktionsinstruksen som bestyrelsens forret-
ningsorden. det må efter jørgen ingemanns forklaring lægges til grund, at også jesper bo
nielsen har fået udleveret direktionsinstruksen. under alle omstændigheder kan han som
bestyrelsesmedlem ikke påberåbe sig ukendskab til den. i direktionsinstruksen er i pkt. 5.3
opregnet en række, ikke udtømmende eksempler på forhold, som er bestyrelsesanliggender,
herunder eksempelvis enkeltinvesteringer uden for det godkendte budget på mere end
100.000 dkk. udstedelse af gældsbreve til sikring af tilgodehavender af den omhandlede ka-
rakter må klart betegnes som usædvanlige og af stor betydning og må sidestilles med pant-
sætning. det var da også den tilbageværende bestyrelse, som traf beslutningerne, og som
samlet underskrev. men der var i denne periode ikke nogen beslutningsdygtig bestyrelse.
den reducerede bestyrelse var ude af stand til at agere. den kunne end ikke ansætte en ny
direktion. der henvises til den dagældende aktieselskabslovs § 57, stk. 1. det lovbestemte be-
slutningsdygtige flertal reduceres ikke ved bestyrelsesmedlemmers afgang. bestyrelsens be-
slutninger er dermed på objektivt grundlag uforbindende for selskabet. dette gælder udste-
delsen af gældsbrevene, men også indgåelsen af kommissionsaftalen og managementaftalen.
                                                 - 32 -
vedtægterne kan ikke anses at være i strid med lovens § 57, men må forstås i overensstem-
melse med denne bestemmelse. der kan ikke stilles lempeligere, kun strengere krav.
under alle omstændigheder har bestyrelsen, hvis den kan anses at have handlet inden for si-
ne beføjelser, misbrugt sin stilling, og jesper bo nielsen må anses at have været i ond tro. det
ændrer ikke herved, at han eventuelt har konsulteret en advokat. han havde som besty-
relsesmedlem pligt til at kende kompetencereglerne. forholdene i nordic tankers var i sig
selv usædvanlige. det skærper opmærksomhedskravene, når man, som det var tilfældet her,
kontraherer med sig selv. det er utænkeligt at antage, at jesper bo nielsen var i god tro.
kommissionsaftalen er under hensyn til de anførte betragtninger ugyldig, og nitasco aps
har intet grundlag for at kræve betaling af ”up front” honoraret på usd 1.000.000.
vedr. nitasco aps’ krav på honorering af ekstraarbejde, 2.875.000 kr. (h-10-09) udover det
betalte mæglerhonorar på 1.200.000 usd gøres det gældende, at det er muligt, at arbejdet
med salget af nordic lisbeth var stort. det er imidlertid mæglerhonorarets natur, at arbejdet
med dets optjening kan variere betydeligt. mæglerhonorarer dækker både den situation, at
arbejdet har været af mere beskedent omfang, og hvor det har været af betydeligt omfang. i
denne sag var mæglerhonoraret aftalt til et fast beløb af anselig størrelse, som er blevet be-
talt. der er ikke godtgjort grundlag for yderligere honorering. mægleren kan ikke bare ensi-
digt forhøje honoraret. omfanget af arbejdet med salget havde jesper bo nielsen i øvrigt selv
været med til at beslutte i nordic tankers, og der er ikke megen dokumentation vedrørende
det arbejde, der specifikt har vedrørt salgsforløbet. det er ikke godtgjort, at der forelå en af-
tale med den gamle bestyrelse om ekstra honorering. derimod er honoraret på 1.200.000
usd faktureret ”as agreed”. der er intet skrevet ned om en aftale om ekstra honorering, og
der foreligger ingen dokumentation for en bestyrelsesbeslutning herom. der kan ikke lægges
afgørende vægt på forklaringer, som ikke er støttet af øvrige omstændigheder. det må tages i
betragtning, at spørgsmålet først blev bragt op nogen tid efter, at medlemmerne af den gam-
le bestyrelse fratrådte.
                                                  - 33 -
vedrørende kurstabet gøres det gældende, at det er rigtigt, at closing-dagen var den 10. de-
cember 2008, at mæglerhonoraret var optjent på dette tidspunkt, og at nitasco aps’ faktura
var dateret samme dag. betalingstidspunktet var imidlertid ikke aftalt. nordic tankers kun-
ne ikke frit råde over pengekassen. nordea havde sat nogle grænser. at jørgen ingemann
ønskede fakturaen attesteret, var kun naturligt. man må leve med, at der kan opstå en eks-
peditionstid på en uges tid. ellers skulle man have aftalt betalingstidspunktet. efter kø-
belovens § 12 indrømmes der en rimelig tid til betalingen. der er ikke dokumenteret en sæd-
vane for betaling samme dag som closing.
med hensyn til kravet på 325.000 kr. i henhold til ”managementaftale” af 12. januar 2009 (h-
9-09) gøres det gældende, at kravets kreditor, nitasco maritime, efter oplysninger, som netop
er tilvejebragt, først blev stiftet den 8. januar 2009. før da eksisterede selskabet altså ikke og
har ikke kunnet optjene noget. det må så rent teknisk have været jesper bo nielsen selv, der
er rette kreditor. derfor kan der ses bort fra de første 60.000 dkk af kravet. med hensyn til
kravet i øvrigt gøres det gældende, at ”managementaftalen” er ugyldig, hvorom henvises til
det tidligere anførte. under alle omstændigheder bestrides det, at der er udført arbejde, der
skal honoreres. af jeppe gulds forklaring fremgik, at arbejdet med ems bestod i et årligt
budgetmøde, fire kvartalsmøder og månedlige indberetninger. hvis jesper bo nielsen skulle
være teknisk manager, skulle nordic tankers først opsige aftalen om teknisk management
med eitzen.
det kan uden videre lægges til grund, at det ikke var selskabets strategi, at selskabets skibe
skulle sælges. det er et gennemgående tema, at steen bryde, uden at han ejede en eneste ak-
tie, ønskede at overføre sine personlige aktiviteter til nordic tankers. han havde – uden at
have midlerne hertil – givet tilsagn om at købe aktionærerne aktier. fra ultimo december var
forholdene at sammenligne med ”wild west”. selskabet havde ingen ledelse, men foretog sig
en masse ting, som imidlertid ikke var i selskabets interesse. man kompenserede sig selv for
den triste tanke, at man var ude af billedet som bestyrelse i løbet af 14 dage. alle de beslut-
ninger, som blev foretaget på én dag – den 12. januar 2009 – havde karakter af en farce. be-
styrelsen var på vej ud af døren, og steen bryde havde ikke snor i optionerne. en begæring
om ekstraordinær generalforsamling fra mindretalsaktionærers side blev ignoreret, hvilket
                                                - 34 -
førte til, at erhvervs- og selskabsstyrelsen måtte træde i funktion. man kunne få den tanke,
at jesper bo nielsen troede på tingene og troede på steen bryde, men han er så blevet snydt.
det er imidlertid ikke aktionærernes risiko, men nitasco-selskabernes. det lykkedes heldig-
vis ikke for den tilbageværende bestyrelse at trække pengene ud af selskabet, selvom man
forsøgte sig med alle mulige konstruktioner.
nitasco-selskabernes advokat har indledningsvist anført, at der ikke ses at foreligge noget
underskrevet eksemplar af direktionsinstruks, og der er ikke dokumentation for, at et sådant
eksisterer. en direktionsinstruks er ikke omtalt i noget referat fra bestyrelsesmøderne. det
gøres gældende, at jesper bo nielsen ikke har været gjort bekendt med en direktionsinstruks
i selskabet. afsættet for de beføjelser, som bestyrelsen og direktionen havde i nordic tan-
kers, er derfor reglerne i vedtægterne og forretningsordenen. reglerne om quorum i selska-
bets officielle dokument, vedtægterne, jf. pkt. 9.5 og 11.1, er nøje afstemt og iagttaget. ved-
tægterne er ikke i overensstemmelse med reglerne i den dagældende aktieselskabslovs § 57,
som jesper bo nielsen ikke kendte.
med hensyn til selskabets strategi gøres det gældende, at denne i hele forløbet har været en
udskiftning af flåden. det bestrides ikke, at det ville have været en ændret strategi, hvis pla-
nen var at sælge alle skibe.
særligt vedrørende kurstabet (h-10-09) gøres det gældende, at det mæglerhonorar, som ube-
stridt tilkom nitasco aps, var aftalt betalt den 10. december 2008, som var closing-datoen.
dette støttes af brian søholt petersens forklaring. nitasco aps’ faktura var da også dateret
denne dag og indeholdt i overensstemmelse hermed ingen betalingsfrist. når der ikke angi-
ves en betalingsfrist, skal betaling ske omgående. arbejdet var tilendebragt, og beløbet er
ubestridt. man kunne savne en forklaring af geir jansen, hvis nordic tankers vil bestride, at
denne attesterede nitasco aps’ faktura i forbindelse med closing den 10. december. det er
entydigt fremgået af bevisførelsen, at alle betalinger og udveksling af dokumenter sker på
closing-mødet. alle relevante parter var til stede i banken, som stod for pengestrømmen. det
var åbenlyst for enhver, at nitascos ydelse var præsteret. man kan så ikke komme og sige, at
vi lige skal vente lidt, for at banken kan se på det. der skulle ske prompte overførsel af ni-
                                                    - 35 -
taco aps’ honorar, men der gik flere dage, hvilket ikke kan være nitasco aps’ problem. for-
faldstidspunktet lå fast. det er helt elementært, at kurstabsrisikoen under sådanne omstæn-
digheder må påhvile debitor og ikke kreditor, jf. gældsbrevslovens § 7. det giver ingen me-
nig at inddrage købelovens § 12 i sagen. der er tale om gældsforhold og ikke en købelovssag.
man kunne blot have taget beløbet fra selskabets kronekonto.
baggrunden for kravet på et ekstra honorar for mæglerarbejdet, 2.875.000 kr. (h-10-09), var
arbejdets omfang. sendrægtighed og obstruktioner hos den daglige ledelse medførte en be-
tydelig arbejdsindsats for nitasco aps. nordic tankers måtte på grund af ledelsens forhold
give dekort i købesummen, og det blev nødvendigt at sende en mand til venezuela. et ekstra
mæglerhonorar blev aftalt med den gamle bestyrelse. kravet er baseret på medgået tid, og
det er ubestridt, at nitasco aps brugte et meget stort antal timer på at gennemføre salget.
man kan kun komme til det resultat, at der ikke skal honoreres ekstra timer, hvis jesper bo
nielsen og brian søholt petersens forklaringer tilsidesættes. forklaringerne er uimodsagte af
andre forklaringer. størrelsen af honorarkravet kan ikke anses for ubilligt.
da kommissionsaftalen, hvorpå kravet på ”up front”-honoraret på 1 mio. usd støttes (h-10-
09), blev indgået den 12. januar 2009, kunne ingen vide noget om den fremtidige sammen-
sætning af bestyrelse og direktion. den resterende bestyrelse på tre medlemmer var forplig-
tet til at påse, at selskabets drift fortsatte, og at ”gryden blev holdt i kog”. bestyrelsen måtte
foretage de dispositioner, som enhver anden ledelse ville foretage. man allierede sig med en
af markedets ledende mæglere, som præsterede at sælge tre skibe. disse handler blev efter-
følgende annulleret af den nye bestyrelse efter den 2. februar. forløbet understreger, at der
blev arbejdet videre på den rigtige og forsvarlige måde. der kan ikke lægges noget i, at be-
styrelsen blev udskiftet den 2. februar. erfaringen viser, at tingen kan udvikle sig med lynets
hast. tingen kunne ændre sig mange gange i tidsrummet mellem den 12. januar og den 2. fe-
bruar. det er grebet ud af den blå luft, når nordic tankers’ advokat hævder, at man i besty-
relsen var klar over, at man ikke ville blive genvalgt. det afgørende ville være, hvad aktio-
nærerne ville sige under generalforsamlingen den 2. februar. steen bryde oplyste løbende, at
han havde tjek på baglandet, og at bestyrelsen ville blive genvalgt. kommissionsaftalen, som
et større advokatkontor medvirkede til at udarbejde, må anses for en realitet.
                                                 - 36 -
der medvirkede også advokat ved udarbejdelsen af managementaftalen, som nitasco mari-
time støtter sit krav på 4.750.000 kr., subsidiært 325.000 kr., på (h-9-09). fra den 23. decem-
ber 2008 var selskabet uden direktion og samtidig uden faglig ekspertise til at varetage op-
gaverne med hensyn til skibsdriften. der var et vakuum, som selskabet var nødt til at få fyldt
ud. der var ingen medarbejdere hos nordic tankers og dermed ingen, som kunne varetage
opgaverne, som nordic tankers derfor måtte købe sig til. det havde været stærkt kritisabelt,
hvis bestyrelsen i den situation blot havde set passivt til og undladt at agere. i et sådant til-
fælde havde aktionærer måttet reagere. men bestyrelsen handlede ansvarligt og sørgede for,
at driften blev sikret. selskabet indgik en aftale med nitasco maritme, hvis direktør jesper bo
nielsen trådte i funktion, straks da direktionen fratrådte. dette er udover afgivne forklarin-
ger dokumenteret ved mail-korrespondancen med jeppe guld fra ems. det arbejde, som
nordic tankers anmodede om at få udført, må man naturligvis betale for. man fik, som det
er fremgået, ”value for money”, hvilket bl.a. er illustreret ved fremlagt mailkorrespondance i
tidsrummet 6. januar til 29. januar 2009. absolut intet i denne sag kan begrunde, at nitasco
maritime ikke skulle have sin betaling for det udførte arbejde. det må medgives, at det kan
være relevant at foretage en nærmere vurdering med hensyn til kravet efter den 1. februar
2009, som dog fastholdes. men før 1. februar kan der ikke være reel tvivl. nordic tankers’
bemærkninger om nitasco maritimes stiftelsestidspunkt hviler på helt nye synspunkter, som
først er fremkommet under hovedforhandlingen. synspunkterne, som nitasco martime ikke
har haft lejlighed til at forberede sig på, kan allerede af den årsag ikke tages i betragtning.
men bortset herfra må der vist være tale om en fortalelse. selv hvis det antages, at selskabet
blev stiftet den 8. januar 2009, kan beløbet inddrages i selskabet på forskellig måde. det kun-
ne eksempelvis være en del af selskabets kapital.
særlig med hensyn til gældsbrevene bemærkes, at de norske afgørelser ikke har retskraft
med hensyn til nærværende sager. behandlingen ved den norske fogedret har været af
summarisk karakter og angik alene spørgsmålet om fuldbyrdelse og ikke det underliggende
retsforhold. der blev ikke procederet i den norske fogedret. men gældsbrevspåstandene er
ikke så interessante. gældsbrevene bekræfter blot det allerede bestående gældsforhold. det
afgørende er, om fordringerne består, og dette er et enten/eller. gældsbrevene blev oprettet,
                                               - 37 -
fordi nordea nægtede at honorere, hvad selskabet skyldte. udstedelsen af gældsbrevene op-
fyldte kravene til quorum, som det fremgår af vedtægternes pkt. 9.5. ifølge forretningsorde-
nen, pkt. 3.7, havde direktionen vide beføjelser. det bemærkes, at steen bryde underskrev
moa’en, og at geir jansen underskrev tillægget (addendum nr. 2). dette illustrerer, at selv
meget store beslutninger er truffet af enkeltpersoner. jesper bo nielsen har derfor været i
god tro med hensyn til gældsbrevene – og øvrige aftaler.
sø- og handelsrettens afgørelse
nordic tankers’ påstand 1 i begge sager
efter den dagældende aktieselskabslovs § 57 var nordic tankers bestyrelse i januar 2009,
hvor de omhandlede to gældsbreve blev udstedt, ikke beslutningsdygtig, da ikke over halv-
delen af bestyrelsen var til stede på noget tidspunkt efter tre bestyrelsesmedlemmers udtræ-
den den 22. december 2008. herefter og da nitasco-selskaberne, som ejedes af nordic tan-
kers bestyrelsesmedlem, og - ifølge bestyrelsesmødereferat fra den 12. januar 2009 - bestyrel-
sesformand, jesper bo nielsen, der tillige udgjorde selskabernes ledelse, ikke kan støtte ret
på vedtægternes pkt. 9.2 med et lempeligere quorum-krav end aktieselskabslovens, er
gældsbrevene, hvis udstedelse under de foreliggende omstændigheder måtte anses at være
bestyrelsesanliggender, uforbindende for nordic tankers.
ad påstand 2 i h-10-09
kurstab 830.640 kr.
nitasco aps’ mæglerhonorar, som i henhold til nitasco aps’ aftale med hsbc skulle være
til ”equal division” mellem nitasco aps og hsbc, udgjorde i henhold til aftale med nordic
tankers en ”lumpsum” på usd 1.200.000, der blev faktureret den 10. december 2008, hvor
honoraret var forfaldent. denne dato var tillige ”closing date” for salget af nordic tankers
skib, ”nordic lisbeth”. af oplysninger og samstemmende forklaringer, herunder vidnet erik
juul hansen, der har været købs- og salgsmægler gennem en årrække, er det fremgået, at
”closing” i skibshandler er tidspunktet, hvor skibet overdrages til køberen, og hvor betalin-
ger, herunder med hensyn til skibsmæglerhonoraret, finder sted, og handelsdokumenter ud-
veksles. i det foreliggende tilfælde afholdtes det som en del af handelsvilkårene aftalte ”clo-
                                              - 38 -
sing”-møde den 10. december 2008 hos nordic tankers pengeinstitut, nordea, hvor - udover
pengeinstituttets medarbejdere - repræsentanter og advokater for skibshandelens parter og
den ved handelen medvirkende skibsmægler var til stede. der er ingen oplysninger om, at
der på ”closing”-mødet eller noget tidligere tidspunkt havde været rejst spørgsmål om be-
rettigelsen eller størrelsen nitasco aps’ mæglerhonorar. det er ubestridt, at nitasco aps’
faktura, der ikke indeholdt nogen betalingsfrist, under mødet blev overgivet til banken, efter
oplysninger i sagen efter at være blevet påtegnet af geir jansen. nitasco aps’ synspunkt om,
at honorering af mæglerhonoraret skulle finde sted samtidig med betalingen af købesummen
er yderligere støttet ved det fremlagte ”re-cap” fra hsbc (under pkt. 1 ”price”) og findes
under hensyn til det anførte i det hele at være sandsynliggjort. herefter og idet det bemær-
kes, at det om begrundelsen for den senere honorering fremkomne ikke ændrer ved denne
vurdering, og at grænser fra nordeas side med hensyn til nordic tankers muligheder for at
kunne disponere ikke kan anses for nitascos risiko, findes risikoen for kurstab at måtte på-
hvile nordic tankers. herefter og idet der ikke er tvist mellem parterne om beløbets stør-
relse, tiltræder retten, at nitasco aps har krav på erstatning for det ved betalingen den 18.
december 2008 realiserede kurstab på 830.540 kr.
ekstrahonorar 2.875.000 kr.
efter sagens oplysninger er der ikke grundlag for at betvivle, at det var en stor og tidskræ-
vende skibsmægleropgave for nitasco aps at forestå salget af nordic lisbeth. oplysninger i
sagen peger på et problematisk salgsforløb, herunder med hensyn til nitasco aps’ samar-
bejde med nordic tankers’ direktion. der er imidlertid ikke alene med henvisning til disse
oplysninger grundlag for at imødekomme nitasco aps’ krav på honorar udover det mæg-
lerhonorar på usd 1.200.000, som var aftalt mellem parterne, og som forfaldt ved ”closing”.
det bemærkes, at kravet efter jesper bo nielsens forklaring skulle hvile på timeopgørelser,
men at sådanne ikke er dokumenteret under sagen.
nitascos fakturering af ekstrahonoraret fandt sted den 9. januar 2009, 18 dage efter tre med-
lemmer af den siddende bestyrelse var fratrådt. på det tidspunkt var bestyrelsen med de tre
tilbageværende bestyrelsesmedlemmer ikke beslutningsdygtig. det fremgik af jesper bo ni-
elsens forklaring, at det skyldtes ”closing og julen”, at nitasco aps ikke fakturerede kravet
                                               - 39 -
på et tidligere tidspunkt. jesper bo nielsen og brian søholt pedersens forklaringer om en af-
tale med bestyrelsen forud for den 22. december 2008 er ikke støttet af nogen forklaring fra
den tidligere bestyrelse og er ikke omtalt i noget bestyrelsesmødereferat eller andet skriftligt
materiale i sagen. forklaringerne indeholder ikke nogen nærmere angivelse af aftaletids-
punkt, omstændigheder vedrørende indgåelsen af en aftale eller præcisering af aftalevilkår,
og forklaringerne peger ikke entydigt på, at aftalen skulle hvile på en egentlig bestyrelsesbe-
slutning. under disse omstændigheder findes det ikke godtgjort, at der forelå en aftale om
honorar udover det faste, aftalte mæglerhonorar på usd 1.200.000.
”up front”-honorar 1.000.000 usd
den ”kommissionsaftale” af den 12. januar 2009, som ”up front”-honoraret støttes på, blev
underskrevet af den tilbageværende tre mands bestyrelse, som ikke var beslutningsdygtig.
det er efter jesper bo nielsen og brian søholts forklaringer, der ikke på nogen afgørende
måde har støtte i andre oplysninger i sagen, ikke godtgjort, at nitasco aps med den gamle
bestyrelse havde indgået en for nordic tankers forpligtende aftale om et sådant honorar.
ad påstand 2 i h-9-09
nitasco maritimes krav på administrationshonorar på 325.000 kr. inkl. moms, hviler på
”managementaftale” af 12. januar 2009, underskrevet af nordic tankers’ tilbageværende tre
mands bestyrelse. af ”managementaftalen” fremgår det bl.a., at nitasco maritime har til op-
gave at forestå ”administrationen af skibe … for derigennem at tilføre nordic tankers a/s en
professionel og specialiseret kompetence af forretningsmæssig, økonomisk og teknisk ka-
rakter.” om ”opgaven” fremgår under pkt. 3, at nitasco maritime i enhver sammenhæng
skal ”varetage opdragsgivers interesser og opgaver i forhold til pool partners i henhold til de
enkelte aftalers bestemmelser og hensigt. i det omfang, der i henhold til disse aftaler påhviler
nordic tankers a/s en initiativpligt – eller et initiativ må anses for påkrævet – skal nitasco
maritime aps bringe et sådant initiativ til udførelse, herunder ved at sikre, at der hos op-
dragsgivers ledelse/bestyrelse træffes fornødne beslutninger”. af pkt. 5 fremgår, at der er
enighed om, at ”de under pkt. 3 nævnte opgaver er påbegyndt den 22. december 2008”.
                                                - 40 -
efter det fremkomne finder retten, at jesper bo nielsen, som, efter at claus breitenbauch var
fratrådt som direktør den 22. december 2008, ubestridt var den eneste med tilknytning til
nordic tankers, som havde ekspertise og erfaring inden for shippingområdet, faktisk vare-
tog de opgaver, som var beskrevet i ”managementaftalen”. det må efter de afgivne forkla-
ringer, herunder jeppe gulds forklaring, og bilag i sagen, herunder mailkorrespondance fra
januar 2009, efter en samlet vurdering antages, at dette arbejde, der vedrørte driften af den
samlede skibsflåde, har haft et ikke ubetydeligt omfang.
som følge af det anførte, og hvor retten ikke har noget grundlag for at reducere det krævede
beløb, tages nitasco maritimes påstand til følge med de 325.000 kr., der svarer til den subsi-
diære påstand, hvorved bemærkes, at der ikke ses at være noget grundlag for at rejse yderli-
gere krav i henhold til ”kommissionsaftalen”. de af nordic tankers påberåbte nye oplys-
ninger om stiftelsestidspunktet for nitasco maritime tages ikke i betragtning.
særligt om påstandene
som parternes påstande er nedlagt, findes rettens afgørelse med hensyn til de forelagte tvi-
stepunkter at føre til de konklusioner, som er anført nedenfor.
sagsomkostninger
ved afgørelsen af sagsomkostningsspørgsmålet i de to sager tages udover sagernes udfald
tillige i betragtning, at de er behandlet i forening med hinanden, og at de har haft overlap-
pende faktiske omstændigheder og sammenfaldende problemstillinger. i sagen h-9-09 beta-
ler nitasco maritime aps herefter 179.400 kr. i sagsomkostninger til nordic tankers a/s,
hvoraf 104.400 kr. er godtgørelse for nordic tankers a/s udlæg til retsafgift. i sagen h-10-09
betaler nitasco aps 275.000 kr. i sagsomkostninger til nordic tankers a/s, hvoraf 150.000 kr.
er godtgørelse for nordic tankers a/s’ omkostninger til retsafgift.
                                     thi kendes for ret:
                                                - 41 -
h-9-09:
påstand 1
nitasco maritime aps tilpligtes at anerkende, at eksegibelt gjeldsbrev af 29. januar 2009,
hvorved nordic tankers a/s erkender at skylde nitasco maritime aps dkk 4.750.000, er
uforbindende for nordic tankers a/s.
påstand 2
nitasco maritime aps frifindes for nordic tankers a/s’ påstand.
nordic tankers a/s betaler inden 14 dage til nitasco maritime aps dkk 325.000 med
procesrente fra den 12. februar 2009, til betaling sker.
i sagsomkostninger betaler nitasco maritime aps inden 14 dage til nordic tankers a/s
179.400 kr., der forrentes efter rentelovens § 8 a.
h-10-09
påstand 1
nitasco aps tilpligtes at anerkende, at eksegibelt gjeldsbrev af 29. januar 2009, hvorved
nordic tankers a/s erkender at skylde nitasco aps dkk 2.875.000, dkk 830.640 og usd
1.000.000, er uforbindende for nordic tankers a/s.
påstand 2
nitasco aps tilpligtes at anerkende, at nitasco aps ikke har noget tilgodehavende hos
nordic tankers a/s under eller i relation til en kommissionsaftale dateret 12. januar 2009. i
øvrigt frifindes nitasco aps.
i sagsomkostninger betaler nitasco aps inden 14 dage til nordic tankers a/s 275.000 kr.,
der forrentes efter rentelovens § 8a.
                                - 42 -
bjarne fabienke      claus forum petersen        harry nielsen
                              (sign.)
                           ___ ___ ___
                udskriftens rigtighed bekræftes
                p.j.v. sø- og handelsretten, den


text:
                      højesterets kendelse
                        afsagt fredag den 14. december 2012
sag 299/2012
ejerforeningen rytterparken m.fl.
(advokat nicolai thorninger)
mod
tinglysningsretten
(selv)
i tidligere instanser er truffet afgørelse af tinglysningsretten den 2. februar 2012 og kendelse
af vestre landsrets 7. afdeling den 29. maj 2012.
i påkendelsen har deltaget tre dommere: poul søgaard, vibeke rønne og michael rekling.
påstande
kærende, ejerforeningen rytterparken m.fl., har nedlagt påstand om, at sagen hjemvises til
realitetsbehandling ved vestre landsret.
indkærede, tinglysningsretten, har påstået stadfæstelse.
anbringender
ejerforeningen rytterparken m.fl. har navnlig anført, at kæremålet er iværksat rettidigt, idet
begrebet ”vedkommende” i tinglysningslovens § 36 skal forstås som ”kærende”. ejerforenin-
gen rytterparken m.fl. har subsidiært anført, at kæremålet bør admitteres, da det må anses for
undskyldeligt, at de kærende ikke har iværksat kære inden for kærefristen. de kærende har
henvist til, at de ikke har haft nogen mulighed for at gøre sig bekendt med tinglysningsafgø-
relsen inden for kærefristen.
                                              - 2 -
tinglysningsretten har anført, at kærefristen på 2 uger i tinglysningslovens § 36 skal regnes
fra datoen for meddelelsen om tinglysning til anmelder. kærefristen er derfor overskredet, og
det er uden betydning, hvornår de kærende har fået kendskab til tinglysningen.
højesterets begrundelse og resultat
efter tinglysningslovens § 36 regnes kærefristen på 2 uger fra ”den dag, da afgørelsen er
meddelt vedkommende”. højesteret tiltræder, at ”vedkommende” må forstås som anmelderen
af det dokument, som er begæret tinglyst. da kæreskriftet først er modtaget af tinglysnings-
retten den 2. april 2012, er kæremålet iværksat for sent.
højesteret tiltræder endvidere, at der ikke er grundlag for undtagelsesvis at tillade kære efter
kærefristens udløb.
højesteret stadfæster derfor landsrettens kendelse.
                                       thi bestemmes:
landsrettens kendelse stadfæstes.
ingen af parterne skal betale sagsomkostninger til den anden part for landsret eller højesteret.

source: retspraksis

LICENSE:
Creative Commons Legal Code

CC0 1.0 Universal

type: caselaw

jurisdiction: Denkmark